open-index/open-wikipedia-markdown huggingface dataset:
ଗଣେଶ ପତ୍ନୀ

**ଗଣେଶଙ୍କ ପତ୍ନୀ** ଓ ଗଣେଶଙ୍କ ବୈବାହିକ ସ୍ଥିତି ବିଷୟ ବିଭିନ୍ନ ପୌରାଣିକ ଗ୍ରନ୍ଥମାନଙ୍କରେ ଭିନ୍ନ ଭିନ୍ନ ଥାଏ ଓ ଏହା ପଣ୍ଡିତମାନଙ୍କର ସମୀକ୍ଷାକୁ ଖୋରାକ ଯୋଗାଏ । ତାଙ୍କର ଭିନ୍ନ ଭିନ୍ନ ପତ୍ନୀ ବିଷୟରେ ଲେଖାଥାଏ । ଏକ ପୌରାଣିକ ଗାଥାରେ ସେ ଅବିବାହିତ ବା ବ୍ରହ୍ମଚାରୀ ଥିବା ଲେଖାଅଛି । ଅନ୍ୟ କେତେକ କଥାରେ ତାଙ୍କର ବୁଦ୍ଧି (ବୁଝିବା ଶକ୍ତି), ସିଦ୍ଧି (ସାଫଲ୍ୟ) ଓ ରିଦ୍ଧି (ସମୃଦ୍ଧି) ନାମକ ତିନି ପତ୍ନୀ ଥିବା ଉଲ୍ଲେଖ ଅଛି ଓ ଏହି ତିନି ଗୁଣକୁ ମାନବୀକରଣ କରି ତିନି ପତ୍ନୀ ଭାବରେ ବର୍ଣ୍ଣନା କରାଯାଇଛି । ଅନ୍ୟ ଏକ ବୃତ୍ତାନ୍ତରେ କଳା ଓ ସଂସ୍କୃତିର ଦେବୀ ସରସ୍ୱତୀଙ୍କ ସ‌ହିତ ତାଙ୍କୁ ସଂଯୁକ୍ତ କରାଯାଇଛି । ବେଙ୍ଗଲରେ ତାଙ୍କୁ କଦଳୀ ବୃକ୍ଷ ସ‌ହିତ ଯୋଗସୂତ୍ର ଥିବା କୁହାଯାଏ ।  ସାଧାରଣତଃ ତାଙ୍କର ରଚନାତ୍ମକ ଶକ୍ତିକୁ ତାଙ୍କର ପତ୍ନୀ ଭାବରେ ଉପସ୍ଥାପନ କରାଯାଏ । ତାଙ୍କର ଏକ ପତ୍ନୀ ଥିବା ବା ଅନାମଧେୟ ଦାସୀ ପତ୍ନୀ ଥିବା ଦର୍ଶାଯାଏ ।

ଭାରତର ସ୍ଥାନୀୟ ପାର୍ଥକ୍ୟ ଦେଖିଲେ ଗଣେଶଙ୍କ ପତ୍ନୀ ବିଷୟରେ ବିଭିନ୍ନତାର ଉପସ୍ଥାପନ ବୁଝିହୁଏ । ଏହା ସ‌ହିତ ସେହି ଉପସ୍ଥାପନର ସମୟ ବା କାଳ, ଓ ପରମ୍ପରାକୁ ନେଇ ମଧ୍ୟ ପରିବର୍ତ୍ତିତ ହେଉଥିବା ସମ୍ଭାବନା ଅଧିକ ହୁଏ । ଲୋକମାନଙ୍କର ପୂଜା ଓ ଧ୍ୟାନ ପଦ୍ଧତି ଅନୁସାରେ ଓ ବିଭିନ୍ନ ପରମ୍ପରା ଅନୁସାରେ ତାଙ୍କୁ ଏକ ବାଳକ (ବାଳ ଗଣପତି) (; '''') ବା ଏକ ତାନ୍ତ୍ରୀକ ଭଗବାନ ରୂପରେ ମଧ୍ୟ ପୂଜା କରାଯାଏ ।  

## ବୁଦ୍ଧି, ସିଦ୍ଧି, ରିଦ୍ଧି
ଗଣେଶ ପୁରାଣ ଓ ମୁଦଗଲ ପୁରାଣରେ (Mudgala Purana) ଗଣେଶଙ୍କର ଦୁଇ ପାଖରେ ସିଦ୍ଧି ଓ ବୁଦ୍ଧି ବସିଥିବା ଦେଖାଯାଏ । ଏହି ଦୁଇ ପୁରାଣରେ ସେମାନେ ଗଣେଶଙ୍କର ସ୍ୱାଭାବିକ ଅଂଶ ଭାବରେ ଦେଖାଯାଆନ୍ତି , ଓ ଥପନ ଅନୁସାରେ  ଶକ୍ତି ପୂଜା ନିମନ୍ତେ ସେ କୌଣସି ବିଶେଷ ପୂଜା ଆବଶ୍ୟକ କରନ୍ତି ନାହିଁ । ଗଣେଶ ପୁରାଣ ଅନୁସାରେ ବ୍ରହ୍ମା ଗଣେଶଙ୍କୁ ସମ୍ମାନାର୍ଥେ ପୂଜା କରନ୍ତି ଓ ଏହି ସମୟରେ ବୁଦ୍ଧି ଓ ସିଦ୍ଧି ପ୍ରକାଶିତ ହୁଅନ୍ତି । ଗଣେଶ ତାଙ୍କୁ ପ୍ରସାଦ ଭାବରେ ଗ୍ରହଣ କରନ୍ତି ।  
ଗଣେଶ ପୁରାଣ (Ganesha Purana) ଅନୁସାରେ ଗଣେଶଙ୍କୁ ଅନେକ ଦେବତା ଉପ‌ହାର ଦିଅନ୍ତି କିନ୍ତୁ ଏଠାରେ ତାହାର ବ୍ୟତିକ୍ରମ ଦେଖାଯାଏ, ବ୍ରହ୍ମା ତାଙ୍କର ମାନସରୁ ବୁଦ୍ଧି ଓ ସିଦ୍ଧି ଜାତ କରି ଗଣେଶଙ୍କୁ ଦେଇଛନ୍ତି । ଏହି କାହାଣୀ ଅନୁସାରେ ସିଦ୍ଧିଙ୍କ ଔରସରୁ କ୍ଷେମ (ସମୃଦ୍ଧି) ଓ ବୁଦ୍ଧିଙ୍କ ଔରସରୁ ଲାଭ ଜାତ ହୋଇଥିଲେ । ଉତ୍ତର ଭାରତରେ ଏହି କାହାଣୀରେ ପରିବର୍ତ୍ତନ ହୋଇ ଦୁଇ ପୁତ୍ରଙ୍କର ଶୁଭ ଓ ଲାଭ ନାମକରଣ ହୋଇଛି ।  ଶିବ ପୁରାଣ ଅନୁସାରେ ଗଣେଶଙ୍କ ଦୁଇ ପାଖରେ ବସିଥିବା ମହିଳାମାନେ ତାଙ୍କର ପତ୍ନୀ ନୁହନ୍ତି ବରଂ ତାଙ୍କର ଶକ୍ତି । 

ଲୁଡୋ ରୋସର କ‌ହନ୍ତି ଯେ ଗଣେଶଙ୍କର ବର୍ଣ୍ଣନାରେ 'ସିଦ୍ଧି-ବୁଦ୍ଧି ସମନ୍ୱିତ' କୁହାଯାଏ ଯାହାକୁ ଅନୁଗାମୀ ବା ସ‌ହଗାମୀ ଭାବରେ ଗ୍ରହଣ କରାଯାଇପାରେ ଓ ଏହାଠାରୁ ଅଧିକ କିଛି ନୁହେଁ । ଯେଉଁଠାରେ ଗଣିଶ ଅଛନ୍ତି ସେଠାରେ ସିଦ୍ଧି, ବୁଦ୍ଧି ପଛରେ ରହିପାରିବେନି । ଆରମ୍ଭରେ ଏହି ଧାରଣା ଥିଲେ ମଧ୍ୟ ପରବର୍ତ୍ତୀ କାଳରେ ବିବାହକୁ ସଂଯୁକ୍ତ କରାଯାଇଛି । ଗଣେଶ ପୁରାଣର ୪୯କ ଛନ୍ଦରେ ତାଙ୍କର ସ‌ହସ୍ର ନାମ ମଧ୍ୟରୁ ରିଦ୍ଧିସିଦ୍ଧିପ୍ରବର୍ଦ୍ଧନମ ଗୋଟିଏ ନାମ । ମତ୍ସ୍ୟ ପୁରାଣ ଅନୁସାରେ ରିଦ୍ଧି ଓ ସିଦ୍ଧିଙ୍କର ମାଲିକ ଗଣେଶ ଅଟନ୍ତି । 

ଅଜିତାଗମ ଅନୁସାରେ ଗଣେଶଙ୍କୁ ହରିଦ୍ରା ଗଣପତି କୁହାଯାଏ ଓ ତାଙ୍କ ଦୁଇ ପାର୍ଶରେ ଦୁଇ ଅନାମଧେୟ ପତ୍ନୀ ରହିଥାଆନ୍ତି । ସଂସ୍କୃତରେ ପତ୍ନୀଙ୍କୁ ଦାରା () କୁହାଯାଏ ଓ ଦାରାଯୁଗଳମ () ବର୍ଣ୍ଣନା ଥାଏ ।  ଏହି ପତ୍ନୀମାନେ ଶକ୍ତିଠାରୁ ପୃଥକ ଅଟନ୍ତି ।

## ଅବିବାହିତ
ଅନ୍ୟ ଏକ ପରମ୍ପରା ଅନୁସାରେ ଗଣେଶ ଅବିବାହିତ ଅଟନ୍ତି । ଏହି ଧାରଣା ଦକ୍ଷିଣ ଭାରତରେ ଜନପ୍ରିୟ । ଅବିବାହିତ ଓ ଧାର୍ମିକ ପରମ୍ପରାକୁ ଦକ୍ଷିଣ ଭାରତରେ ସଂଯୁକ୍ତ କରାଯାଇଛି ।  ଗଣେଶ ସ‌ହସ୍ରନାମର ଗଣେଶ ପୁରାଣ ସଂସ୍କରଣରେ ଭାସ୍କରାୟ ଗଣେଶଙ୍କର ଆଜୀବନ ଅବିବାହିତ ସମ୍ପର୍କରେ ସଂକେତ ଦେଇଛନ୍ତି ।  ଭାସ୍କରାୟ ମତରେ ଅଭୀରୁ ଅର୍ଥ ମହିଳ ବିହୀନ କିନ୍ତୁ ଏହାକୁ ଭୟାନ‌କ ନୁହେଁ ବୋଲି କ‌ହିହେବ ।  
## ଆଧାର 
ଶ୍ରେଣୀ:ହିନ୍ଦୁ ଦେବତା
ଛାୟା

**ଛାୟା** (ଇଂରାଜୀ ଭାଷାରେ **Chhaya** or **Chaya**), (), ଛାଇର ମାନବୀକରଣ କରାଯାଇ ହିନ୍ଦୁ ଦେବୀଙ୍କର ମାନ୍ୟତା ଦିଆଯାଇଛି ଓ ସୁର୍ଯ୍ୟ ଦେବତାଙ୍କର ପତ୍ନୀ ରୂପରେ ବିଚାର କରାଯାଇଛି ।  

ଛାୟାଙ୍କୁ ମାତା ଭାବରେ ବର୍ଣ୍ଣନା କରାଯାଇଛି ଓ ତାଙ୍କର ପିଲାମାନଙ୍କର ନାମ: ଶନି, ଯିଏ ଶନି ଗ୍ରହର ଦେବତା ଓ ଏକ ଭୟାବ‌ହ ଗ୍ରହ; ତାପ୍ତୀ ଦେବୀ ଯିଏ ତାପ୍ତୀ ନ‌ଦୀର ଦେବୀ; ଓ ସବର୍ଣ୍ଣୀ ମନୁ ଯିଏ ହିନ୍ଦୁ ମତରେ ଅଷ୍ଟମ ମନୁ (Manu) ହେବେ ଓ ଆସନ୍ତା ମନ୍ୱନ୍ତରର (Manvantara) ଶାସକ ହେବେ ।  

## ବେଦ ଓ ମହାକାବ୍ୟ କିମ୍ବଦନ୍ତୀ 
ଋକବେଦରେ (*Rigveda* - ଖ୍ରୀ:ପୂ: ୧୨୦୦-୧୦୦୦) ଛାୟାଙ୍କ ପ୍ରଥମ ବର୍ଣ୍ଣନା ରହିଛି । ଦୁଇ ଯମଜ ସନ୍ତାନ ଜାତ ହେବା ପରେ ମାତା ସରନ୍ୟୁ ତ‌ଥା ବିଶ୍ୱକର୍ମାଙ୍କ ଝିଅ ତାଙ୍କ  ସ୍ୱାମୀ ବିବସ୍ୱନଙ୍କୁ (ସୂର୍ଯ୍ୟ) ପରିତ୍ୟାଗ କରି ଏକ ଘୋଡ଼ି ରୂପରେ ଚାଲିଯାଇଥିଲେ । ସୂର୍ଯ୍ୟଙ୍କ ଔରଷରୁ ସରନ୍ୟଙ୍କର କୌଣସି ସନ୍ତାନ ନଥିଲେ । ପରେ ଖ୍ରୀ:ପୂ: ୫୦୦ରେ ଋକବେଦରେ ୟସ୍କ କିଛି ଅଧିକ ଲେଖିଥିଲେ ଯାହାକୁ ନିକୁତ କୁହାଗଲା ଓ ତାହା ଅନୁସାରେ ସବର୍ଣ୍ଣ‌ଠାରୁ ମନୁ ବା ସବର୍ଣ୍ଣୀ ମନୁ (ଯାହାଙ୍କଠରୁ ମାନବ ସୃଷ୍ଟି ହୋଇଛି) ଜନ୍ମ ହୋଇଥିଲେ । ମୂଳ ଲେଖାରେ ସବର୍ଣ୍ଣ ବଦଳରେ ସରନ୍ୟୁ ଲେଖାଥିଲା; ନିକୁତରେ ଲେଖାଅଛି, ସରନ୍ୟୁ ସବର୍ଣ୍ଣଙ୍କୁ ସୃଷ୍ଟି କଲେ ଓ ତାଙ୍କୁ ବଦଳେଇ ଦେଇଥିଲେ । ଅନ୍ୟ ଏକ ଗାଥାରେ ଛାୟାଙ୍କ ସାଦୃଶ୍ୟ ଥିବା  ସଦ୍ରିଶା ନାମକ ଏକ ମହିଳା ସୂର୍ଯ୍ୟଙ୍କୁ ଜନ୍ମ ଦେଇଥିଲେ । ସେହି ମନୁ ରାଜର୍ଷି ହୋଇଥିଲେ । 

ମହାଭାରତ ପରେ ହରିବଂଶ ରଚନା ହୋଇଥିଲା ଓ ସେଥିରେ ସରନ୍ୟୁଙ୍କ ନାମ ସଞ୍ଜନା ଥିଲା ଓ ତାଙ୍କର ଦ୍ୱୈତକୁ ସେ ଛାୟାରେ ପରିଣତ କରିଥିଲେ । ଏହି ବର୍ଣ୍ଣନାରେ ଅଛି: ସୂର୍ଯ୍ୟଙ୍କର ତିନି ସନ୍ତାନଙ୍କୁ ଜନ୍ମ ଦେବା ପରେ ସଞ୍ଜନା ତାଙ୍କୁ ପରିତ୍ୟାଗ କରିଥିଲେ ଓ ସନ୍ତାନମାନଙ୍କର ଦାୟିତ୍ୱ ଛାୟା ଉପରେ ଛାଡ଼ିଦେଲେ । ଛାୟାଙ୍କୁ ସଞ୍ଜନା ଭାବି ତାଙ୍କ ଔରସରୁ ମନୁ ଜାତ କରିଥିଲେ । ପିତାଙ୍କ ଭଳି ଦେଖିବାକୁ ହୋଇଥିବାରୁ ତାଙ୍କୁ ସବର୍ଣ୍ଣି ମନୁ ଡକାଗଲା । ଛାୟାଙ୍କର ଅନ୍ୟ ନାମ ପାର୍ଥି ସଞ୍ଜନା ଥିଲା ଓ ସେ ସଞ୍ଜନାଙ୍କର ପିଲାମାନଙ୍କୁ ଭୁଲିଗଲେ । ଯମ ତାଙ୍କୁ ଭୟଭୀତ କରିବାରୁ ଛାୟା ଯମଙ୍କୁ ଅଭିଶାପ ଦେଲେ । ଏହି ବିଷୟ ଗୋଚରକୁ ଆସିବାରୁ ସୂର୍ଯ୍ୟ ଛାୟାଙ୍କୁ ଡରେଇବା ଫଳରେ ସଞ୍ଜନାଙ୍କୁ ଫେରିପାଇଲେ । ଏହି ଲେଖାରେ ସବର୍ଣ୍ଣି ମନୁଙ୍କର ଶନି ଏକ ଭାଇ ଭାବରେ ଲେଖାଅଛି କିନ୍ତୁ ତାଙ୍କ ଜନ୍ମ ବୃତ୍ତାନ୍ତ ସବିଶେଷ ଭାବରେ ବର୍ଣ୍ଣନା କରାଯାଇ ନାହିଁ । 

## ପୌରାଣିକ କିମ୍ବଦନ୍ତୀ
ମାର୍କଣ୍ଡେୟ ପୁରାଣରେ ଛାୟା-ସଞ୍ଜନା କଥା ଦୁଇ ଥର ଲେଖାଯାଇଛି ଓ ହରିବଂଶ ଭଳି ଲେଖାଅଛି କିନ୍ତୁ ସୂର୍ଯ୍ୟଙ୍କୁ ପରିତ୍ୟାଗ କରିବାର କାରଣ ସ୍ୱରୂପ ଲେଖାଯାଇଛି ଯେ ସୂର୍ଯ୍ୟଙ୍କର ତେଜ ଓ ଶୌର୍ଯ୍ୟ ସ‌ହି ନପାରି ସଞ୍ଜନା ତାଙ୍କୁ ପରିତ୍ୟାଗ କରିଥିଲେ । ଯମଙ୍କୁ ଦିଆଯାଇଥିବା ଅଭିଶାମ ବିସୟ ସାମାନ୍ୟ ଅଲଗା ଲେଖାଅଛି । ଛାୟାଙ୍କୁ ଯମ ଗାଳିଦେଇ ତାଙ୍କ ଗୋଡ଼କୁ ଧରି ଗୋଇଠା ମାରିବାକୁ ଉଦ୍ୟତ ହେଲେ । ତେଣୁ ଯମଙ୍କୁ ଛାୟା ଅଭିଶାପ ଦେଇ ତାଙ୍କର ଗୋଡ଼ରେ ପୋକ ପଡ଼ି ଘାଆ ହୋଇଯିବାକୁ କ‌ହିଥିଲେ । ଯମଙ୍କର କଷ୍ଟ ଲାଘବ ପାଇଁ ପୋକଗୁଡ଼ିକ ଖାଇଯିବାକୁ ସୂର୍ଯ୍ୟ ତାଙ୍କୁ ଏକ ଗଞ୍ଜା ଦେଲେ । ଅନ୍ୟ ଏକ କାହାଣୀରେ ଛାୟା କ‌ହୁଛନ୍ତି ଯେ ସେ ଯମଙ୍କର ପିତାଙ୍କର ପତ୍ନୀ । ଏହି ସମସ୍ତ ବିଶ୍ୱାସ ମିଥ୍ୟା, କାରଣ ସଞ୍ଜନା ଫେରିଆସିବା ପରେ ଛାୟାକୁ ଖରାପ ବ୍ୟବ‌ହାର କରିବାରୁ ତାଙ୍କୁ ସମସ୍ତ ଲୋକରୁ ବିତାଡ଼ିତ କରିଦିଆଯାଇଥିଲା । ତେଣୁ ଛାୟାଙ୍କୁ ଏକ ବଡ଼ ମାତାର ମାନ୍ୟତା ଦିଆଯାଏ ।

## ଆଧାର 
ଶ୍ରେଣୀ:ହିନ୍ଦୁ ଦେବୀ
ପ୍ରଭାତ କୁମାର ତ୍ରିପାଠୀ

**ପ୍ରଭାତ କୁମାର ତ୍ରିପାଠୀ‌** (ଜନ୍ମ: ୨୫ ଡିସେମ୍ବର ୧୯୫୩) ଜଣେ ଓଡ଼ିଆ ରାଜନୀତିଜ୍ଞ । ପ୍ରଭାତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୧୯୯୫, ୨୦୦୦, ୨୦୦୯ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରଭାତ କୁମାର ତ୍ରିପାଠୀ‌ ୧୯୫୩ ମସିହାର ଡିସେମ୍ବର ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୀନକୃଷ୍ଣ ତ୍ରିପାଠୀ ଏବଂ ପତ୍ନୀଙ୍କ ନାମ ପଙ୍କଜିନୀ ତ୍ରିପାଠୀ । ପ୍ରଭାତଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ତାଙ୍କ ପୁଅ ଦେବୀ ରଞ୍ଜନ ତ୍ରିପାଠୀ ଓଡ଼ିଆ ରାଜନେତା ଭାବରେ ଓଡ଼ିଶା ବିଧାନ ସଭା ନିର୍ବାଚିତ ହୋଇଛନ୍ତି ।

## ରାଜନୈତିକ ଜୀବନ 
ପ୍ରଭାତ କୁମାର ତ୍ରିପାଠୀ‌ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି ଏବଂ ପୂର୍ବରୁ ସେ ଜନତା ଦଳରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି । ପ୍ରଭାତ ଜଣେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଟେଟସେଓ ଭଗିନୀଗଣ

**ଟେଟସେଓ ଭଗିନୀଗଣ** (ଇଂରାଜୀ ଭାଷାରେ **Tetseo Sisters**) ଉତ୍ତର-ପୂର୍ବ ଭାରତରେ ଥିବା ନାଗାଲାଣ୍ଡ ପ୍ରଦେଶରେ ବାସ କରୁଥିବା ଏକ 'ଚାରିଜଣିଆ ଭଗିନୀ' ଦଳର ନାମ । ଏହି ଭଗିନୀବୃନ୍ଦ ପିଲାଦିନରୁ ମଞ୍ଚରେ ନାଗାଲାଣ୍ଡର ଲୋକସଙ୍ଗୀତ ଗାଇଆସୁଛନ୍ତି ।  

## ବ୍ୟକ୍ତିଗତ ଜୀବନ 
ଖାଇବାରେ ସଉକୁନି ରଖିଥିବା ମର୍ସି ଦିଲ୍ଲୀ ବିଶ୍ୱବିଦ୍ୟାଳୟରୁ ମନସ୍ତ‌ତ୍ତ୍ୱରେ ଡିଗ୍ରୀ ହାସଲ କରିଥିଲେ; ସେ ଜଣେ ପରିବ୍ରାଜକ ଓ ଲେଖିକା ଥିଲେ । ମିସ ନାଗାଲାଣ୍ଡ ହୋଇଥିବା ଅଜି ଦିଲ୍ଲୀ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ଡିଗ୍ରୀ ହାସଲ କରିଥିଲେ । ସେ ମଡେଲିଙ୍ଗ ମଧ୍ୟ କରୁଥିଲେ ଓ ଅଧୁନା ଦୁଇଟି ଛୋଟ ପୁଅଙ୍କର ଲାଳନ ପାଳନ କରିବା ନିମନ୍ତେ ବିଶ୍ରାମରେ ଅଛନ୍ତି । ଦିଲ୍ଲୀର ଲେଡି ଶ୍ରୀରାମ ମହିଳା କଲେଜରେ କୁକୁ ଅଧ୍ୟ‌ୟନ କରିଥିଲେ ଓ ସକ୍ରିୟ ଫେସନ ବ୍ଲଗର ତ‌ଥା ମାଇ ସାଲାଡ଼ ଡେଜର ମିଡିଆ ପ୍ରଭାବୀ ଅଛନ୍ତି ଯାହାର ନାମ ପରିବର୍ତ୍ତିତ କରି ନାଗାନେସ ରଖାଯାଇଛି । ଚାରି ଭଉଣୀଙ୍କ ମଧ୍ୟରେ ସବା ସାନ ଲୁଲୁ  ନାଗପୁରର ଇନ୍ଦିରାଗାନ୍ଧୀ ସରକାରୀ ମେଡିକାଲ କଲେଜରେ ଅଧ୍ୟୟନ କରୁଛନ୍ତି । 

## ଜୀବନ ଓ ବୃତ୍ତି 
ଚଖେସଙ୍ଗ ଜାତିର ଏକ ବଡ଼ ନାଗା ଗୋଷ୍ଠୀର ଚାରି ଝିଅ ମୁଟସେଭେଲୁ ଟେଟସେଓ (ମର୍ସି), ଅଜିନା ଟେଟସେଓ (ଅଜି), କୁଭେଲୁ ଟେଟସେଓ (କୁକୁ) ଓ ଆଲୁନେ ଟେଟସେଓ ନାଗାଲାଣ୍ଡର ରାଜଧାନୀ କୋହିମାରେ ବଢ଼ିଥିଲେ । ସେମାନେ ଚୋକ୍ରି (Chokri) ଭାଷାରେ ଗାଆନ୍ତି । ନଭେମ୍ବର ୨୦୧୫ରେ ଚୀନ, ୟୁନାନ, କୁନମିଙ୍ଗରେ, ସନ ୨୦୧୬ରେ ଦକ୍ଷିଣ କୋରିଆର ଗ୍ୱାଙ୍ଗଜୁରେ, ସନ ୨୦୧୦ର ଟୌଫେମାରେ ଅନୁଷ୍ଟିତ କମନ‌ୱେଲଥ ଖେଳର କୁଇନ ବାଟନ ରାଲିରେ ଓ ସନ ୨୦୧୨ରେ କୋହିମାକୁ ଆସିଥିବା ରାଜପୁତ୍ର ଏଚଆରଏଚ ଆଣ୍ଡ୍ରୁଙ୍କ ସମ୍ମାନାର୍ଥେ ସେମାନେ ପ୍ରଦର୍ଶନ କରିଥିଲେ । ସନ ୨୦୧୪ରେ ଏଡିନବର୍ଗ ଯାଇ ଏଡିନ‌ବର୍ଗର ରୟଲ ମିଲିଟାରୀ ଟାଟୁ ସଂସ୍ଥାରେ ୨୪ଟି ପ୍ରଦର୍ଶନ କରିଥିବା ଗୀତ ଓ ନାଚ ଦଳରେ ମର୍ସି ଓ କୁଭେଲୁ ଭଗିନୀଦ୍ୱୟ ଥିଲେ ଓ ସ୍କଟଲାଣ୍ଡର ତିନୋଟି ସ୍ଥାନରେ ମଧ୍ୟ ପ୍ରଦର୍ଶନ କରିଥିଲେ ।  ସନ ୨୦୧୪ରେ ଯୁକ୍ତରାଷ୍ଟ୍ର ଆମେରିକା ଗସ୍ତରେ ମର୍ସି, କୁଭଲୁ, ଲୁଲୁ ଓ ତାଙ୍କର ଭାଇ ହାଂସେବ ଥିଲେ । 

## ଆଧାର 
ଶ୍ରେଣୀ:ଗାୟକ
ଜାତୀୟ ଯୁବ ଦିବସ (ଭାରତ)

**ଜାତୀୟ ଯୁବ ଦିବସ** ୧୨ ଜାନୁଆରୀରେ ସ୍ୱାମୀ ବିବେକାନନ୍ଦଙ୍କ ଜନ୍ମଦିନରେ  ପାଳନ କରାଯାଏ | ୧୯୮୪ରେ ଭାରତ ସରକାର ଏହି ଦିନକୁ ଜାତୀୟ ଯୁବ ଦିବସ ଭାବରେ ଘୋଷଣା କରିଥିଲେ ଏବଂ ୧୯୮୫ ପରଠାରୁ ପ୍ରତିବର୍ଷ ଭାରତରେ ଏହି କାର୍ଯ୍ୟକ୍ରମ ପାଳନ କରାଯାଏ ।

## ଇତିହାସ 
୧୯୮୪ ମସିହାରେ ସ୍ୱାମୀ ବିବେକାନନ୍ଦଙ୍କ ଜନ୍ମଦିନ ପାଳନ କରିବାକୁ ଭାରତ ସରକାରଙ୍କ ଏକ ନିଷ୍ପତ୍ତି ଥିଲା, ଯଥା ୧୨ ଜାନୁଆରୀ, ପ୍ରତିବର୍ଷ ଜାତୀୟ ଯୁବ ଦିବସ ଭାବରେ। ଭାରତ ସରକାର ଉଦ୍ଧୃତ କରିଛନ୍ତି ଯେ ସ୍ୱାମୀଜୀଙ୍କ ଦର୍ଶନ ଏବଂ ଯେଉଁ ଆଦର୍ଶ ପାଇଁ ସେ ରହୁଥିଲେ ଏବଂ କାର୍ଯ୍ୟ କରିଥିଲେ ତାହା ଭାରତୀୟ ଯୁବ ଦିବସ ପାଇଁ ଏକ ପ୍ରେରଣାଦାୟକ ଉତ୍ସ ହୋଇପାରେ।'

୧୨ ଜାନୁୟାରୀ ୨୦୧୩ରେ ସ୍ୱାମୀ ବିବେକାନନ୍ଦଙ୍କ ୧୫୦ତମ ଜନ୍ମ ବାର୍ଷିକୀ ପାଳନ ଅବସରରେ ଚାରି ବର୍ଷର ଉତ୍ସବର ଉଦଘାଟନୀ ଉତ୍ସବରେ ପୂର୍ବତନ ଭାରତୀୟ ପ୍ରଧାନମନ୍ତ୍ରୀ  ଡକ୍ଟର ମନମୋହନ ସିଂ ତାଙ୍କ ଅଭିଭାଷଣରେ କହିଛନ୍ତି-ଗାନ୍ଧିଜୀ ଯାହା କହିଛନ୍ତି ଆଜି ଆମ ଦେଶରେ ଯୁବକମାନଙ୍କ ମଧ୍ୟରେ ସ୍ୱାମୀ ବିବେକାନନ୍ଦଙ୍କ ଧାରଣା ଏବଂ ଆଦର୍ଶ ବିସ୍ତାର କରିବାର ମହତ୍ତ୍ୱ ରହିଛି। ସେ ଯୁବକମାନଙ୍କର ଅନନ୍ତ ଶକ୍ତି ଏବଂ ସତ୍ୟ ପାଇଁ ସେମାନଙ୍କର ଅସ୍ଥିର ଅନୁସନ୍ଧାନକୁ ବ୍ୟକ୍ତ କରିଥିଲେ | ଏହା ସମ୍ପୂର୍ଣ୍ଣ ଉପଯୁକ୍ତ ଯେ ଭାରତ ସରକାର ୧୨ ଜାନୁଆରୀ, ସ୍ୱାମୀ ବିବେକାନନ୍ଦଙ୍କ ଜନ୍ମଦିନକୁ ଜାତୀୟ ଯୁବ ଦିବସ ଭାବେ ଘୋଷଣା କରିଛନ୍ତି। ଏହି ମହାନ ଦେଶପ୍ରେମୀ ତଥା ଭାରତର ପୁତ୍ରର ଅନନ୍ତ ବାର୍ତ୍ତାକୁ ପୁନଃ ଜାଗ୍ରତ କରିବା ପାଇଁ ଆମକୁ କାର୍ଯ୍ୟ କରିବାକୁ ପଡିବ |

## ଉତ୍ସବ ଏବଂ କାର୍ଯ୍ୟକଳାପ 
thumb|୨୦୧୯ରେ ଭାରତର ପଶ୍ଚିମବଙ୍ଗର ବାରନଗର ରାମକୃଷ୍ଣ ମିଶନରେ ସ୍ୱାମୀ ବିବେକାନନ୍ଦଙ୍କ ୧୫୬ତମ ଜନ୍ମଦିନ ପାଳନ
ବିଦ୍ୟାଳୟ ଓ ମହାବିଦ୍ୟାଳୟରେ ଜାତୀୟ ଯୁବ ଦିବସ ପାଳନ କରାଯାଏ, ଯେଉଁଥିରେ ପ୍ରତିବର୍ଷ ଜାନୁଆରୀ ୧୨ରେ ଶୋଭାଯାତ୍ରା, ବକ୍ତୃତା, ସଙ୍ଗୀତ, ଯୁବ ସମ୍ମିଳନୀ, ସେମିନାର, ଯୋଗାସନା, ଉପସ୍ଥାପନା, ପ୍ରତିଯୋଗିତା, ପ୍ରତିଯୋଗିତା ଏବଂ ପ୍ରତିଯୋଗିତା ପ୍ରତିଯୋଗିତା | ସ୍ୱାମୀ ବିବେକାନନ୍ଦଙ୍କ ବକ୍ତୃତା ଏବଂ ଲେଖା, ଭାରତୀୟ ଆଧ୍ୟାତ୍ମିକ ପରମ୍ପରାରୁ ଏବଂ ତାଙ୍କ ଗୁରୁ ଶ୍ରୀ ରାମକୃଷ୍ଣ ପରମହଂସଙ୍କ ବ୍ୟାପକ ଦୃଷ୍ଟିକୋଣରୁ ସେମାନଙ୍କ ପ୍ରେରଣା ପାଇଥିଲା | ଏମାନେ ପ୍ରେରଣା ଉତ୍ସ ଥିଲେ ଏବଂ ଅନେକ ଯୁବକ ସଂଗଠନ, ଅଧ୍ୟୟନ ସର୍କଲ ଏବଂ ଯୁବକମାନଙ୍କ ସହିତ ଜଡ଼ିତ ସେବା ପ୍ରକଳ୍ପଗୁଡ଼ିକୁ ଉତ୍ସାହିତ କରିଥିଲେ |

## ଆଧାର 
## ବାହାର ଲିଙ୍କ 
* Swami Vivekananda 25 Quotes in Hindi on National Youth Day 2020 
* National Youth Day
* National Youth Day at Belur Math 
* National Youth Day 2020 
* National Youth Day in Hindi 
ଶ୍ରେଣୀ:ଭାରତର ପର୍ବ ପର୍ବାଣି
ଶ୍ରେଣୀ:ଜାନୁଆରୀ ମାସର ପାଳିତ ଦିବସ
ନୀରେନ୍ଦ୍ରନାଥ ଚକ୍ରବର୍ତ୍ତୀ

**ନୀରେନ୍ଦ୍ରନାଥ ଚକ୍ରବର୍ତ୍ତୀ** (୧୯ ଅକ୍ଟୋବର ୧୯୨୪ – ୨୫ ଡିସେମ୍ବର ୨୦୧୮) ଜଣେ ବଙ୍ଗଳା କବି ଥିଲେ । ତାଙ୍କ ପ୍ରକାଶିତ ୪୭ଟି ପୁସ୍ତକ ମଧ୍ୟରେ ୧୨ ଉପନ୍ୟାସ, କବିତା ଓ ଶିଶୁ ସାହିତ୍ୟ ରହିଥିଲା । 

## ଜୀବନୀ 
ନୀରେନ୍ଦ୍ରନାଥ ୧୯୭୪ ମସିହାରେ ନିଜ କବିତା ପୁସ୍ତକ  ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । କଲିକତା ବିଶ୍ୱବିଦ୍ୟାଳୟ ତରଫରୁ  ୨୦୦୭ ମସିହାରେ ତାଙ୍କୁ ଡିଲିଟ ପ୍ରଦାନ କରାଯାଇଥିଲା । ୨୦୧୩ ମସିହାରେ ସେ କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ହାସଲ କରିଥିଲେ ।  "ଭାଦୁରୀ ମୋସାଇ" କାଳ୍ପନିକ ଚରିତ୍ରକୁ ନେଇ ସେ ଡିଟେକ୍ଟିଭ ଉପନ୍ୟାସ ଲେଖିଥିଲେ । "ଦେଶ" ଓ "ଆନନ୍ଦମେଳା" ପତ୍ରିକା ସମ୍ପାଦନାରେ ସେ ଜଡ଼ିତ ଥିଲେ । ସେ କଲିକତାର ବାଙ୍ଗୁର ଆଭିନ୍ୟୁରେ ରହୁଥିଲେ ।

## ରଚନାବଳୀ 
### କବିତା 
* ନୀଳ ନିର୍ଜନ
* ନିରକ୍ତ କରବୀ
* ଅନ୍ଧକାର ବାରଣ୍ଡା
* ପ୍ରଥମ ନାୟକ
* ସମୟ ବଡ଼ କମ
* ଯାବତୀୟ ଭଲବାସୀ
* ଘୁମିୟେ ପରର ଆଗେ
* ଶ୍ରେଷ୍ଠ କବିତା
* କବିତା ସମଗ୍ର ୧
* କବିତା ସମଗ୍ର ୨
### ଶିଶୁ ସାହିତ୍ୟ 
* ସାଦା ବାଘ
* ବିବିର ଚୋର
* ବାର ମାସେର ଚୋର
* ପିତୃ ପୁରୁଷ
* ଅମଳକାନ୍ତି
### ତାଙ୍କର କିଛି ଲୋକପ୍ରିୟ କବିତା : 
* ଅମଳକାନ୍ତି ରୋଦୁର ହୋତାଏ ଚେହେଛିଲୋ
* କଲକତାର ଯିଶୁ
* ଉଲଙ୍ଗ ରାଜା
* ଟିନଟିନର ବଙ୍ଗଳ ଅନୁବାଦ

## ମୃତ୍ୟୁ 
୨୦୧୮ ମସିହା ଡିସେମ୍ବର ୨୫ ତାରିଖ ମଧ୍ୟାହ୍ନ ୧୨।୨୫ରେ ଚକ୍ରବର୍ତ୍ତୀଙ୍କର ହୃଦଘାତରେ ପରଲୋକ ଘଟିଥିଲା । ସେତେବେଳକୁ ତାଙ୍କୁ ୯୪ ବର୍ଷ ବୟସ ହୋଇଥିଲା ଓ ଶେଷ କିଛି ମାସ ସେ ଶ୍ୱାସ ବେମାରୀରେ ପୀଡ଼ିତ ଥିଲେ ।

## ଆଧାର 
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ରଘୁବୀର ଚୌଧୁରୀ

**ରଘୁବୀର ଚୌଧୁରୀ** ଜଣେ ଗୁଜରାଟି ଔପନ୍ୟାସିକ, କବି ଓ ସମାଲୋଚକ । ସନ୍ଦେଶ, ଜନ୍ମଭୂମୀ, ନୀରିକ୍ଷକ ଓ ଦିବ୍ୟ ଭାସ୍କର ଆଦି ଖବରକାଗଜରେ ଜଣେ ସ୍ତମ୍ଭକାର ଭାବରେ ତାଙ୍କର ଲେଖା ପ୍ରକାଶ ପାଇଥାଏ । ଗୁଜରାଟ ବିଶ୍ୱବିଦ୍ୟାଳୟରେ ଅଧ୍ୟାପନା କରି ସେ ୧୯୯୮ ମସିହାରେ ଅବସର ଗ୍ରହଣ କରିଥିଲେ । ମୁଖ୍ୟତଃ ସେ ଗୁଜରାଟି ଭାଷାରେ ଲେଖୁଥିଲେ ମଧ୍ୟ ହିନ୍ଦୀ ଭାଷାରେ ମଧ୍ୟ ଲେଖାଲେଖି କରନ୍ତି । ୧୯୭୭ ମସିହାରେ ସେ "ଉପର୍ବସ" ପୁସ୍ତକ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ୨୦୧୩ରେ ସେ କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ଓ ୨୦୧୫ ମସିହାରେ ସେ ଜ୍ଞାନପୀଠ ପୁରସ୍କାର ଲାଭ କରିଥିଲେ ।

ଚୌଧୁରୀ ଉପନ୍ୟାସ ଓ କବିତାରୁ ଲେଖାଲେଖି ଆରମ୍ଭ କରିଥିଲେ ମଧ୍ୟ ପରବର୍ତ୍ତୀ ସମୟରେ ସାହିତ୍ୟର ଅନ୍ୟ ବିଭାଗରେ ପ୍ରବେଶ କରିଥିଲେ । ତାଙ୍କର ୮୦ରୁ ଅଧିକ ପୁସ୍ତକ ପ୍ରକାଶିତ ହୋଇ ସାରିଛି । ସେ ଅନେକ ସାହିତ୍ୟନୁଷ୍ଠାନରେ ମଧ୍ୟ କାର୍ଯ୍ୟ କରିଛନ୍ତି ।

## ପ୍ରାରମ୍ବିକ ଜୀବନ 
ରଘୁବୀର ୧୯୩୮ ମସିହା ଡିସେମ୍ବର ୫ ତାରିଖରେ ଗାନ୍ଧୀନଗର ନିକଟସ୍ଥ ବାପୁପୁରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଡାଲସିଂ ଓ ମା ଜୀବିବେନ ଉଭୟ କୃଷକ ଥିଲେ । ସେମାନେ "ଜାଠ" ଥିଲେ । ରଘୁବୀର ନିଜର ପ୍ରାଥମିକ ଶିକ୍ଷା ମାଣସାରୁ ସମାପ୍ତ କରିଥିଲେ । ୧୯୬୦ରେ ସେ ଗୁଜରାଟ ବିଶ୍ୱବିଦ୍ୟାଳୟରୁ ସ୍ନାତକ ଓ ୧୯୬୨ରେ ହିନ୍ଦୀରେ ସ୍ନାତକୋତ୍ତର ଶିକ୍ଷା ହାସଲ କରିଥିଲେ । ୧୯୭୯ରେ ସେହି ବିଶ୍ୱବିଦ୍ୟାଳୟରୁ ସେ ପିଏଚଡି ହାସଲ କରିଥିଲେ । 

ସେ ୧୯୭୦ ଦଶକରେ ଏମରଜେନ୍ସୀ ଓ ଗୁଜରାଟରେ ହୋଇଥିବା "ନବନିର୍ମାଣ ଆନ୍ଦୋଳନ"ରେ ଅଂଶଗ୍ରହଣ କରିଥିଲେ ।

## ବୃତିଗତ ଜୀବନ 
alt=|thumb|ରଘୁବୀର ଚୌଧୁରୀ, ଦିଲ୍ଲୀସ୍ଥିତ ସାହିତ୍ୟ ଏକାଡେମୀଠାରେ
ଚୌଧୁରୀ, ୧୯୭୭ ମସିହାରେ ଗୁଜରାଟ ବିଶ୍ୱବିଦ୍ୟାଳୟ ଅଧିନସ୍ଥ "ଭାଷା ବିଦ୍ୟାଳୟ"ରେ ଯୋଗଦେଇଥିଲେ । ୧୯୯୮ ମସିହାରେ ସେହି ଅନୁଷ୍ଠାନରୁ ହିନ୍ଦୀ ପ୍ରଫେସର ଓ ବିଭାଗୀୟ ମୁଖ୍ୟ ଭାବରେ ଅବସର ଗ୍ରହଣ କରିଥିଲେ । ୧୯୯୮ରୁ ୨୦୦୨ ପର୍ଯ୍ୟନ୍ତ ସେ ସାହିତ୍ୟ ଏକାଡେମୀର "ଏକ୍ସିକ୍ୟୁଟିଭ କାଉନସିଲ"ରେ ରହିଥିଲେ । ୨୦୦୨ରୁ ୨୦୦୪ ପର୍ଯ୍ୟନ୍ତ ସେ ପ୍ରେସ କାଉନସିଲରେ ରହିଥିଲେ । ୨୫ତମ ଭାରତୀୟ ଚଳଚ୍ଚିତ୍ର ଉତ୍ସବରେ ସେ ଜୁରୀ ଭାବରେ ମଧ୍ୟ କାର୍ଯ୍ୟ କରିଥିଲେ ।

ଅବସର ଗ୍ରହଣ ପରେ, ଚୌଧୁରୀ ବାପୁପୁରକୁ ଫେଇ ଆସି କୃଷି କାମ କରିଥିଲେ । ସେ ଗୁଜରାଟି ସାହିତ୍ୟ ପରିଷଦର ଅଧ୍ୟକ୍ଷ ଓ ଟ୍ରଷ୍ଟି ଭାବରେ ମଧ୍ୟ କାର୍ଯ୍ୟ କରିଥିଲେ ।

## ରଚନାବଳୀ 
ରଘୁବୀର ୮୦ରୁ ଅଧିକ ପୁସ୍ତକ ରଚନା କରିଛନ୍ତି । ସେସବୁ ମଧ୍ୟରେ ଉପନ୍ୟାସ, କବିତା, ନାଟକ ଓ ସମାଲୋଚନା ପୁସ୍ତକ ରହିଛି । ମୁଖ୍ୟତଃ ସେ ଗୁଜରାଟିରେ ଲେଖୁଥିଲେ ମଧ୍ୟ ତାଙ୍କର କିଛି ହିନ୍ଦୀ ରଚନା ମଧ୍ୟ ରହିଛି ।

### ଉପନ୍ୟାସ 
* ଅମ୍ରିତା - ୧୯୬୫
* ଉପର୍ବାସ - ୧୯୭୫
* ସହ୍ୱାସ - ୧୯୭୫
* ଅନ୍ତର୍ବାସ - ୧୯୭୫ 
* ରୁଦ୍ରମହାଳୟା - ୧୯୭୮
* ସୋମତୀର୍ଥ - ୧୯୯୬
* ବେଣୁ ବତ୍ସଲ - ୧୯୬୭
* ପୂର୍ବରଙ୍ଗ - ୧୯୭୬
* ଲାଗଣୀ - ୧୯୭୬
* ସମାଜ୍ୟ ବିନା ଛୁତ ପଡଭୁଁ - ୨୦୦୩
* ଏକ ଦାଗ ଆଗଲ ବେ ଦାଗ ପାଛଲ - ୨୦୦୯

ଏକ ଦାଗ ଆଗଲ ବେ ଦାଗ ପାଛଲ - ୨୦୦୯

### ନାଟକ 
* ତ୍ରୀଜୋ ପୁରୁଷ 
* *ସିକନ୍ଦର ଶନୀ* 
* ଡିମ ଲାଇଟ.

### କବିତା 
* *ତମସା - ୧୯୬୫*
* *ବାହିତା ବୃକ୍ଷ ପବନମ - ୧୯୮୫*

### ଅନ୍ୟାନ୍ୟ 
* *ଆକସ୍ମିକ ସ୍ପର୍ଶ*
* *ଗେରସମାଜ*
* *ସହାରଣୀ ଭବ୍ୟତା*
* *ତିଳକ କରେ ରଘୁବୀର*

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୭୭ (ଉପର୍ବାସ)
* ରଞ୍ଜିତ୍ରମ ସୂଅବର୍ଣ୍ନ ଚନ୍ଦ୍ରକ - ୧୯୭୫
* କୁମାର ଚନ୍ଦ୍ରକ - ୧୯୬୫
* ମୁନ୍ସୀ ପୁରସ୍କାର - ୧୯୯୭
* ସାହିତ୍ୟ ଗୌରବ ପୁରସ୍କାର - ୨୦୦୧
* ସୌହାର୍ଦ ସମ୍ମାନ - ୧୯୯୦
* ନର୍ମଦ ସୂବର୍ଣ୍ଣ ଚନ୍ଦ୍ରକ - ୨୦୧୦
* ଉମା ସ୍ନେହାର୍ଶମୀ - ୧୯୭୪-୭୫
* ଜ୍ଞାନପୀଠ ପୁରସ୍କାର - ୨୦୧୫

### ଆଧାର 
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ନୀଳମଣି ଫୁକନ

**ନୀଳମଣୀ ଫୁକନ** (ଜନ୍ମ ୧୯୩୩)  ଜଣେ ଅସମୀୟା ଭାଷାର କବି ଓ ଶିକ୍ଷାବିତ । ତାଙ୍କ ଲେଖା ଫ୍ରେଞ୍ଚ ଭାଷାର ପ୍ରତୀକବାଦରୁ ଅନୁପ୍ରାଣିତ ଏବଂ ଅସମୀୟା ଭାଷାରେ ଏହି ଧାରାର ସେ ପ୍ରମୁଖ କବି । ତାଙ୍କର ପ୍ରମୁଖ ରଚନା ମଧ୍ୟରେ "ସୂର୍ଯ୍ୟ ହେନୁ ନାମି ଆହେ ଏଇ ନଦିୟେଦି", "ଗୁଲାପି ଜାମୁର ଲଗ୍ନ" ଏବଂ "କବିତା" । ନୀଳମଣି କବିତା ସଂକଳନ "କବିତା" ପାଇଁ ୧୯୮୧ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ୧୯୯୦ରେ ପଦ୍ମଶ୍ରୀ ଓ ୨୦୦୨ରେ କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ପାଇଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ନୀଳମଣି ଆସାମର ଗୋଳାଘାଟ ଜିଲ୍ଲାର ଡେରାଗାଁଠାରେ ଜନ୍ମଗ୍ରହଣ କରିଥିଲେ । ୧୯୬୧ମସିହାରେ ସେ ଗୁଆହାଟି ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ଶିକ୍ଷାଗ୍ରହଣ କରିଥିଲେ । ୧୯୫୦ମସିହାରୁ ସେ କବିତା ଲେଖିବା ଆରମ୍ଭ କରିଥିଲେ ।

## ବୃତିଗତ ଜୀବନ 
ଗୁଆହାଟିର ଆର୍ଯ୍ୟ ବିଦ୍ୟାପୀଠରେ ନୀଳମଣି ୧୯୬୪ ମସିହାରୁ ଅଧ୍ୟାପନା ଆରମ୍ଭ କରିଥିଲେ  ଓ ୧୯୯୨ ମସିହାରେ ସେଠାରୁ ଅବସର ଗ୍ରହଣ କରିଥିଲେ  ସେ ଜାପାନିଜ ଓ ୟୁରୋପିୟ ଭାଷାର କବିତା ଅହମୀୟା ଭାଷାକୁ ଅନୁବାଦ କରିଥିଲେ ।

## ସମ୍ମାନ ଓ ପୁରସ୍କାର 
* ପଦ୍ମଶ୍ରୀ - ୧୯୯୦
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୮୧ ( "କବିତା" ପାଇଁ )
* ଆସାମ ଘାଟି ସାହିତ୍ୟ ସମ୍ମାନ - ୧୯୯୭ 
* କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ - ୨୦୦୨

## ରଚନାବଳୀ 
* ସୂର୍ଯ୍ୟ ହେନୋ ନାମି ଆହେ ଏଇ ନଦୀୟେଦି - ୧୯୬୩
* ମାନସ ପ୍ରତିମା - ୧୯୭୧
* ଫୁଲି ଥାକା ସୂର୍ଯ୍ୟମୂଖୀ ଫୁଲତୋର ପିନେ - ୧୯୭୧
* କବିତା (ସାହିତ୍ୟ ଏକାଡେମୀ ପ୍ରକାଶନ) - ୨୦୦୧.
* Selected Poems Of Nilmani Phookan - ୨୦୦୭ (କୃଷ୍ଣ ଦଲାଲ ବରୁଆଙ୍କଦ୍ୱାରା ଅନୁବାଦିତ) ISBN&nbsp;81-260-2433-X.

## ଆଧାର 
## ବାହାର ଆଧାର 
* 
* * Laureate of Assam-Nilamani Phookan( FacenFcats.com)
* Exploring Life, poems by Nilmani Phookan  at Assam Tribune
* Poems by Nilmani Phookan 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ରହମାନ ରାହୀ

**ଅବଦୂର ରହମାନ ରାହୀ** ( ଜନ୍ମ : ୬ ମଇ ୧୯୨୫, ଶ୍ରୀନଗର ) ଜଣେ କାଶ୍ମିରୀ କବି, ଅନୁବାଦକ ଓ ସାହିତ୍ୟ ସମାଲୋଚକ ଅଟନ୍ତି । ୧୯୬୧ରେ ସେ କବିତା ସଂକଳନ " ନୱରୋଜ-ଇ-ସବା" ପାଇଁ କେନ୍ଦ୍ର ସାହିତ୍ୟ ଏକାଡେମୀ ସମ୍ମାନ ପାଇଥିଲେ । ସେ ୨୦୦୦ ମସିହାରେ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ୨୦୦୪ ବର୍ଷ ପାଇଁ ସେ ନିଜ ପୁସ୍ତକ "ସିୟା ରୁଦ ଜାୟେରେଁ ମଞ୍ଜ" ପାଇଁ ଜ୍ଞାନପୀଠ ପୁରସ୍କାର ଲାଭ କରିଥିଲେ ।

ରହମାନ ରାହୀ ୧୯୪୮ରେ ଜଣେ ସରକାରୀ କିରାଣୀ ଭାବରେ ନିଜ ଚାକିରୀ ଜୀବନ ଆରମ୍ଭ କରିଥିଲେ । କ୍ରମେ ସେ ପ୍ରଗତିଶୀଳ ଲେଖକ ସଂଘରେ ଯୋଗଦେଇଥିଲେ ଓ ଏହାର ସଚିବ ହୋଇଥିଲେ । ପ୍ରଗତିଶୀଳ ଲେଖକ ସଂଘର ସାହିତ୍ୟ ପତ୍ରିକା "କ୍ୱାଙ୍ଗ ପୋଷ" ମଧ୍ୟ ସେ ସମ୍ପାଦନା କରିଥିଲେ । ପରବର୍ତ୍ତୀ ସମୟରେ ସେ ଉର୍ଦ୍ଦୁ ଖବରକାଗଜ "ଖିଦମତ"ର ସହ ସମ୍ପାଦକ ଭାବରେ କାର୍ଯ୍ୟ କରିଥିଲେ । ସେ ଜାମ୍ମୁ ଓ କାଶ୍ମୀର ବିଶ୍ୱ ବିଦ୍ୟାଳୟରୁ ପାର୍ସୀ ( ୧୯୫୨ ) ଓ ଇଂରାଜୀ ( ୧୯୬୨ ) ଭାଷାରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ଏହି ବିଶବିଦ୍ୟାଳୟରେ ସେ ପାର୍ସୀ ଭାଷା ଶିକ୍ଷା ମଧ୍ୟ ଦେଉଥିଲେ । ଉର୍ଦ୍ଦୁ ଖବରକାଗଜ "ଆଜକାଲ"ରେ ମଧ୍ୟ ସେ ୧୯୫୩ରୁ ୧୯୫୫ ପର୍ଯ୍ୟନ୍ତ ସମ୍ପାଦକ ଥିଲେ । ସେ ଛାତ୍ରାବସ୍ଥାରେ କମୁନିଷ୍ଟ ପାର୍ଟି ସହିତ ଜଡ଼ିତ ଥିଲେ । "ବାବା ଫରିଦ"ଙ୍କ ରଚନା ସେ ପଞ୍ଜାବୀ ଭାଷାରୁ କାଶ୍ମିରୀ ଭାଷାକୁ ଅନୁବାଦ କରିଥିଲେ ।.ଆଲବର୍ଟ କାମସ, ଜାଁ ପଲ, ସତ୍ରେ ଓ ଦିନା ନାଥ ନାଦୀମଙ୍କ ପ୍ରଭାବ ତାଙ୍କ ଉପରେ ପଡିଥିଲା ଓ ତାହା ତାଙ୍କ ରଚନା ମାଧ୍ୟମରେ ପ୍ରକାଶ ପାଇଥିଲା ।

## ରଚନାବଳୀ 
ରାହୀଙ୍କର ପ୍ରମୁଖ ରଚନା ମଧ୍ୟରୁ :

* *ସନା-ୱାନି ସାଜ* (କବିତା) - ୧୯୫୨
* *ସୁଖୋକ ସୋଦା (କବିତା)*
* *କଲାମ-ଏ-ରାହୀ (କବିତା)*
* *ନୱରୋଜ-ଇ-ସବା (କବିତା) -* ୧୯୫୮
* *କହୱତ* (ସମାଲୋଚନା)
* *କାଶୀର ଶାରା ସୋମ୍ବ୍ରାନ* 
* *ଆଜିଚ କାଶିର ସାୟରୀ*
* *କାଶୀର ନାଗମତି ସାୟରୀ*
* *ବାବା ଫରିଦ (ଅନୁବାଦ)*
* *ସବା ମୁଲାକାତ*
* *ଫାଫମୁଭ ଜାର୍ତୁଶ୍ତଦିଆ*

## ଆଧାର 
## ବାହାର ଆଧାର 
* Announcements of the Jnanpith award in The Hindu , Indian Express, and Greater Kashmir

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ଜଗଦ୍ଧାତ୍ରୀ

**ଜଗଦ୍ଧାତ୍ରୀ** (ଇଂରାଜୀ ଭାଷାରେ **Jagatdhatri** or **Jagadhatri**) (ବଙ୍ଗଳା ଭାଷାରେ: জগদ্ধাত্রী, ଦେବନାଗରୀରେ (Devanagri): जगद्धात्री, ଓଡ଼ିଆରେ: ଜଗଦ୍ଧାତ୍ରୀ, 'Bearer of the World') ଦେବୀ ଦୁର୍ଗାଙ୍କର ଏକ ରୂପ ଯାହାଙ୍କୁ ଭାରତର ପଶ୍ଚିମ ବଙ୍ଗ ଓ ଓଡ଼ିଶାରେ ପୂଜା କରାଯାଏ । ତନ୍ତ୍ରରୁ ତାଙ୍କର ସଂସ୍କୃତି ଆରମ୍ଭ ହୋଇଛି ଯେଉଁଠାରେ ତାଙ୍କୁ ଦୁର୍ଗା ଓ କାଳୀଙ୍କର ସତ୍ୱ (sattva), ତମ ( Tamas) ଓ ରଜର (Rajas) ପ୍ରତୀକ ଭାବରେ ଗ୍ରହଣ କରାଯାଇଛି ।

## କାହାଣୀ
ଇନ୍ଦ୍ର, ବରୁଣ, ବାୟୁ ଓ ଅନ୍ୟାନ୍ୟ ଦେବତାମାନଙ୍କର ସୃଷ୍ଟି ପରେ ସେମାନେ ନିଜକୁ ସର୍ବଶକ୍ତିମାନ ମନେକଲେ । ସେମାନେ ଭାବିଲେ, ନିଜର ଶକ୍ତି ବଳରେ ସେମାନେ ସବୁକିଛି କରିପାରିବେ । ତେଣୁ ଆଦିଶକ୍ତି (Adi shakti) ତାଙ୍କୁ ପରୀକ୍ଷା କଲେ । ମାୟା ରୂପରେ ଆସି ସେମାନଙ୍କ ସମ୍ମୁଖରେ ଗୋଟିଏ ଘାସ ଥୋଇ କ‌ହିଲେ, "ଦୟାକରି ଏହି ଘାସ ଆପଣମାନେ ନିଅନ୍ତୁ ।" ହସିବା ପରେ ଇନ୍ଦ୍ର ବାୟୁଙ୍କୁ ଘାସ ନେବାକୁ କ‌ହିଲେ । ବାୟୁ ଚେଷ୍ଟା କରି ଅକୃତକାର୍ଯ୍ୟ ହେଲେ । ସବୁ ଦେବତା ଚେଷ୍ଟ କରି ମଧ୍ୟ କିଛି କରିପାରିଲେନି । ଏହା ପରେ ଆଦି ଶକ୍ତି ତାଙ୍କ ସମ୍ମୁଖକୁ ଆସି କ‌ହିଲେ ଯେ ସେ ବ୍ରହ୍ମାଣ୍ଡର ସକଳ ଶକ୍ତିର ଆଧାର । ଦେବତାମାନେ ନିଜର ଭୁଲ ବୁଝିପାରିଲେ । ଦେବତାଙ୍କ ସମ୍ମୁଖକୁ ସେ ଜଗଦ୍ଧାତ୍ରୀ ରୂପରେ ସିଂହ ଉପରେ ବସି ଆସିଥିଲେ । ଦେବତାଙ୍କର ଗର୍ବ ଏକ ସିଂହ ଆକାରରେ ତାଙ୍କ ତଳେ ଥିବା ଦେଖାଯାଏ । 

## ଜଗଦ୍ଧାତ୍ରୀ‌ ପୂଜା 
ବଙ୍ଗଳା ଓ ଫରାସୀମାନଙ୍କର ମିଳିତ ପ୍ରଚେଷ୍ଟା ଯୋଗୁ ଚନ୍ଦନ‌ନ‌ଗରର ପୂଜା ଅତି ସୁନ୍ଦର ହୁଏ । ଦେବୀଙ୍କର ଅତି ସୁନ୍ଦର ଆଲୋକ ସଜ୍ଜାର ଏହି ଶୋଭାଯାତ୍ରା ରିଓ ଡି ଜାନିରୋ ପରେ ପୃଥିବୀର ଦ୍ୱିତୀୟ ବୃହତ୍ତମ ଶୋଭାଯାତ୍ରା । 

ଜଗଦ୍ଧାତ୍ରୀ ପୂଜା ପ୍ରଥମେ ବେଙ୍ଗଲରେ ଥିବା ନ‌ଦିଆର କ୍ରିଶନ‌ଙ୍ଗରରେ ମହାରାଜା କୃଷ୍ଣଚନ୍ଦ୍ର ଆରମ୍ଭ କରିଥିଲେ । କ୍ରିଶନ‌ନ‌ଗର, ଚନ୍ଦନନ‌ଗର, ହୁଗଳିର ଭଦ୍ରେଶ୍ୱର, ବୋଇଞ୍ଚି ଓ ଅଶୋକନ‌ଗର-କଲ୍ୟାନ‌ଗଡ଼ ପ୍ରଭୃତି ସ୍ଥାନମାନଙ୍କରେ ଏହି ପୂଜା ଅତ୍ୟନ୍ତ ଜନପ୍ରିୟ । କିମ୍ବଦନ୍ତୀ ଅନୁସାରେ ନବାବ ରାଜତ୍ୱ ସମୟରେ ଥରେ ସଠିକ ସମୟରେ ଟିକସ ନ ଦେବାରୁ ନବାବ ସିରାଜ‌-ଉଦ-ଦୁଲ୍ଲା ଆସି ମହାରାଜା କୃଷ୍ଣଚନ୍ଦ୍ରଙ୍କୁ ଗିରଫ କଲେ । ତାଙ୍କ ଯୋଗୁ ସମୁଦାୟ ଦୁର୍ଗା ପୂଜା ନଷ୍ଟ ହୋଇଗଲା । ତେଣୁ ସେ ବିଜୟାଦଶମୀ ଦିନ ଖଲାସ ହେବା ପରେ ଏହି ଜଗଦ୍ଧାତ୍ରୀ ପୂଜାର ଶୁଭାରମ୍ଭ କଲେ । ପ୍ରଥମେ ରାଜମାତା ରାଜ ରାଜେଶ୍ୱରୀ ଏହି ପୂଜା ବଙ୍ଗଳା ଭାଷାରେ ଆରମ୍ଭ କରିଥିଲେ । 

ଓଡ଼ିଶାର ବରିପଦାଠାରେ ରଥ‌ଯାତ୍ରା ପରେ ଜଗଦ୍ଧାତ୍ରୀ ମେଳା ସବୁଠାରୁ ବଡ଼ ମେଳା । ସାରା ପୃଥିବୀର ମାତା ଜଗଦ୍ଧାତ୍ରୀଙ୍କର ଏହି ମେଳା ୮ରୁ ୧୫ ଦିନ ଧରି ହୁଏ ଯାହାକୁ ମିନି ବାଲିଯାତ୍ରା ମଧ୍ୟ କୁହାଯାଏ । ଅକ୍ଟୋବର-ନଭେମ୍ବର ମାସରେ ଭଞ୍ଜପୂରଠାରେ ଏହି ମେଳା ଅନୁଷ୍ଠିତ ହୁଏ । ଗୋଷ୍ଠାଷ୍ଟମୀ ଦିନ ପୂଜା ହୁଏ । ଏହାକୁ ଆଉ ଏକ ଦୁର୍ଗା ପୂଜା ମନେକାରାଯାଏ, ଅଷ୍ଟମୀ ତିଥିରେ ଆରମ୍ଭ ହୋଇ ଦଶମୀ ତିଥିରେ ସରିଯାଏ ।  

ସନ ୨୦୧୨ରେ ଏହି ସାର୍ବଜନୀନ ମାଆ ଜଗଦ୍ଧାତ୍ରୀ ପୂଜା  ନଭେମ୍ବର ୨୧ ତାରିଖରେ ଆରମ୍ଭ ହୋଇଥିଲା କିନ୍ତୁ ମେଳା ୨୬ ନଭେମ୍ବରରୁ ଆରମ୍ଭ ହୋଇ ଡିସେମ୍ବର ୭ ତାରିଖ ପର୍ଯ୍ୟନ୍ତ ଚାଲିଥିଲା । 

## ଆଧାର 
ଶ୍ରେଣୀ:ହିନ୍ଦୁ ଦେବୀ
ଅକ୍ଷୟ କୁମାର ପଟ୍ଟନାୟକ

**ଅକ୍ଷୟ କୁମାର ପଟ୍ଟନାୟକ** (୨୭ ଜୁନ ୧୯୪୭ - ୩୦ ମାର୍ଚ୍ଚ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ଅକ୍ଷୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅକ୍ଷୟ କୁମାର ପଟ୍ଟନାୟକ ୧୯୪୭ ମସିହାର ଜୁନ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁରେଶ ଚନ୍ଦ୍ର ପଟ୍ଟନାୟକ ଏବଂ ପତ୍ନୀଙ୍କ ନାମ ପୁଷ୍ପାଞ୍ଜଳୀ ପଟ୍ଟନାୟକ ।

## ରାଜନୈତିକ ଜୀବନ 
ଅକ୍ଷୟ କୁମାର ପଟ୍ଟନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଅକ୍ଷୟ କୁମାର ପଟ୍ଟନାୟକ ୨୦୦୨ ମସିହାର ମାର୍ଚ୍ଚ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୪ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଦେବୀ କନ୍ୟା କୁମାରୀ

**ଦେବୀ କନ୍ୟା କୁମାରୀ** (ଇଂରାଜୀ ଭାଷାରେ **Devi Kanya Kumari**) ମନ୍ଦିରରେ ପାର୍ବତୀ ଏକ କୁମାରୀ କନ୍ୟା ଆକାରରେ ଦର୍ଶନ ଦିଅନ୍ତି । ତାଙ୍କୁ ଶ୍ରୀ ବାଲା ଭଦ୍ର ବା ଶ୍ରୀ ବାଲା ନାମରେ ମଧ୍ୟ ଲୋକମାନେ ଜାଣନ୍ତି । ତାଙ୍କର ଲୋକପ୍ରିୟ ନାମ ଶକ୍ତି (ଦୁର୍ଗା ବା ପାର୍ବତୀ) ଦେବୀ । ଭଗବତୀ ମନ୍ଦିର ତାମିଲନାଡ଼ୁର କନ୍ୟା କୁମାରୀ ଅନ୍ତରୀପଠାରେ ଅଛି ଯେଉଁଠାରେ ବଙ୍ଗୋପ ସାଗର, ଆରବ ସାଗର ଓ ଭାରତ ମହାସାଗର ମିଳିତ ହୋଇଛନ୍ତି । ତାଙ୍କର ଅନ୍ୟାନ୍ୟ ନାମ ମଧ୍ୟ ଅଛି ଯଥା:- କନ୍ୟା ଦେବୀ ଓ ଦେବୀ କୁମାରୀ । ଭକ୍ତମାନେ ତାଙ୍କୁ ଭଦ୍ରକାଳୀ ଭାବରେ ମଧ୍ୟ ପୂଜା କରନ୍ତି ।  
ଋଷି ପର୍ଶୁରାମ ଏହି ମଧିରର ଅଭିଷେକ କରିଥିବା କୁହାଯାଏ । ଆମ ମନର କଠୋରତାକୁ ଦେବୀ ବିଦାୟ କରିଦିଅନ୍ତି ବୋଲି ବିଶ୍ୱାସ କରାଯାଏ; ଗଭୀର ଭକ୍ତି ଓ ଧ୍ୟାନମଗ୍ନ ଭକ୍ତମାନେ ଚକ୍ଷୁ ଓ ମନରେ ଲୋତକ ପ୍ଲାବନ ହେବା ଅନୁଭବ କରନ୍ତି ।

ଭାରତରେ ଥିବା ୫୨ଟି ଶକ୍ତି ପୀଠ (Shakti Peetham) ମଧ୍ୟରୁ କନ୍ୟା କୁମାରୀ ଅନ୍ୟତମ ।   ବିଶ୍ୱାସ କରାଯାଏ ଯେ, ସତୀଙ୍କର ମୃତ ଶରୀରର କାନ୍ଧ, ମେରୁଦଣ୍ଡ ତ‌ଥା ଅସ୍ଥି ଏହି ସ୍ଥାନରେ ପଡ଼ି କୁଣ୍ଡଳିନୀ ଶକ୍ତି ସୃଷ୍ଟି ହୋଇଥିଲା । 

ତିନି ସାଗରର ମିଳନ ସ୍ଥଳର ପକ୍କା ଘାଟ‌ଠାରେ ପ୍ରଭୁ ଗଣେଶଙ୍କର ଏକ ମନ୍ଦିର ଅଛି ଓ କୁମାରୀ ମନ୍ଦିରରେ ପ୍ରବେଶ କରିବା ପୂର୍ବରୁ ଏହି ମନ୍ଦିର ଦର୍ଶନ କରିବା ଉଚିତ ବୋଲି କୁହାଯାଏ । କେତେକ ଲୋକଙ୍କର ମତରେ ଭଦ୍ରକାଳୀ ମନ୍ଦିରଟି ଶକ୍ତି ପୀଠ ଅଟେ । 

ଶ୍ରୀ ରାମକୃଷ୍ଣ ପରମହଂସଙ୍କର ନିର୍ଦ୍ଦେଶରେ ଦେବୀ ଆଶିର୍ବାଦ ପାଇବା ନିମନ୍ତେ ସ୍ୱାମୀ ବିବେକାନନ୍ଦ ଏଠାକୁ ସନ ୧୮୯୨ରେ ଆସିଥିଲେ । ସାଧାରଣ ସନ୍ୟାସୀଙ୍କ ଭଳି ନିଷ୍କ୍ରିୟ ନ ରହି ସେ ଉଚ୍ଚ ଧରଣର ଧର୍ମ ପ୍ରଚାର ନିମନ୍ତେ ସକ୍ରିୟ ହେବାକୁ ଏହିଠାରେ ନିର୍ଣ୍ଣୟ କଲେ । ଏହି ସ୍ଥାନରେ ରାମକୃଷ୍ଣଙ୍କର ଆଉ ଦୁଇ ଜଣ ଶିଷ୍ୟ ସ୍ୱାମୀ ନିର୍ମଳାନନ୍ଦ ଓ ସ୍ୱାମୀ ବ୍ରହ୍ମାନନ୍ଦ ମଧ୍ୟ ଦେବୀ କନ୍ୟା କୁମାରୀଙ୍କର ପୂଜା କରିଥିଲେ । ସ୍ୱାମୀ ନିର୍ମଳାନନ୍ଦ କେରଳର ବିଭନ୍ନ ସ୍ଥାନମାନଙ୍କରୁ ଛୋଟ ଛୋଟ ଝିଅମାନଙ୍କୁ ଦେବୀଙ୍କର ପୂଜା କରିବ ନିମନ୍ତେ ସନ ୧୯୩୫-୩୬ରେ ଏଠାକୁ ଆଣିଥିଲେ । ସନ ୧୯୪୮ରେ ଓଟ୍ଟପଲମ, ପଲକ୍କଡ, କେରଳରେ ସ୍ୱାମୀ ବିଶଦାନନ୍ଦଙ୍କର ସାରଦା ଆଶ୍ରମ ନାମକ ହିନ୍ଦୁ ବୈରାଗିନୀ ଆଶ୍ରମରେ ଏହି ଝିଅଙ୍କ ମଧ୍ୟରୁ ଏକ ୭ଜଣିଆ ଦଳ ରହିଥିଲେ । 

## ଇତିହାସ
ତାମିଲନାଡ଼ୁର ଦକ୍ଷିଣତମ ସ୍ଥାନରେ କନ୍ୟାକୁମାରୀ ଅବସ୍ଥିତ । କୁମାରୀ କନ୍ଦମ (Kumari Kandam) ଅମଳରୁ ଦେବୀ କନ୍ୟା କୁମାରୀଙ୍କର ପୂଜା ହୋଇଆସୁଛି । କନ୍ୟା କୁମାରୀ ଜଣେ ହିନ୍ଦୁ ଦେବୀ । ଏକ ନିର୍ଦ୍ଦିଷ୍ଟ ଦିବସରେ ଶିବ ତାଙ୍କୁ ବିବାହ କରିବାର ପ୍ରତିଶ୍ରୁତି ରକ୍ଷା କରିନପାରିବାକୁ ସେ ବ୍ୟତିବ୍ୟସ୍ତ ଓ କ୍ରୋଧ ଜର୍ଜରିତ ହୋଇ ଅସୁରମାନଙ୍କୁ ମାରିବାକୁ ଲାଗିଲେ ଓ ପରେ ନିରନ୍ତର ତପସ୍ୟା କରିବାକୁ ଲାଗିଲେ ।  

ରାମାୟଣ, ମହାଭାରତ, ଯଜୁର୍ବେଦରେ (Yajur Veda) ଥିବା ତାଇତ୍ତିରିୟା ସଂହିତାରେ ଥିବା ନାରାୟଣ ଉପନିଷଦ, ମନିମେକାଲାଇ ସଙ୍ଗମ କାମରେ ଦେବୀ କନ୍ୟା କୁମାରୀଙ୍କ ବିଷୟ ଲେଖାଅଛି ।

## ଆଧାର 
ଶ୍ରେଣୀ:ହିନ୍ଦୁ ଦେବୀ
ସୂର୍ଯ୍ୟମଣି ବେହେରା

**ସୂର୍ଯ୍ୟମଣି ବେହେରା** ଜଣେ ଭାରତୀୟ ଅବସରପ୍ରାପ୍ତ ପ୍ରଫେସର ତଥା ଲୋକପ୍ରିୟ ବିଜ୍ଞାନ ଲେଖକ । ସେ ଓଡ଼ିଶାରେ ଜନ୍ମିତ ଓ ଉଭୟ ଓଡ଼ିଆ ଏବଂ ଇଂରାଜୀ ଭାଷାରେ ୪୨ଖଣ୍ଡ ପୁସ୍ତକ ରଚନା କରିଛନ୍ତି । ତାଙ୍କର କିଛି ଜଣାଶୁଣା ପୁସ୍ତକ ହେଲା *ବିଜ୍ଞାନରୁ ଜ୍ଞାନ*, *ଯନ୍ତ୍ର କରୁଛି ମନ୍ତ୍ର*, *ବିଜ୍ଞାନ ସାହିତ୍ୟ ଦର୍ପଣ* ଓ *ବିଜ୍ଞାନ ମେଳା* । ସେ ଔଷଧୀୟ ଉଦ୍ଭିଦ ଚାଷ ଉପରେ ମଧ୍ୟ ପୁସ୍ତକ ରଚନା କରିଛନ୍ତି । ଖାଦ୍ୟ ପ୍ରକ୍ରିୟାକରଣ ଏବଂ ସଂରକ୍ଷଣ ଉପରେ ତାଙ୍କର ପ୍ରବନ୍ଧଗୁଡ଼ିକ କୁଟୀର ଶିଳ୍ପ ପାଇଁ ବ୍ୟବହାର ହେଉଛି । ସେ "ଲୋକପ୍ରିୟ ବିଜ୍ଞାନ ମଞ୍ଚ" ନାମକ ଏକ ସଂଗଠନ ପ୍ରତିଷ୍ଠା କରି ତାହା ମାଧ୍ୟମରେ ୨୦୦୨ରୁ ବିଦ୍ୟାଳୟ, ମହାବିଦ୍ୟାଳୟ, ସେଚ୍ଛାସେବୀ ଅନୁଷ୍ଠାନ, ଲେଖକ ଏବଂ ସାମ୍ବାଦିକମାନଙ୍କୁ ପ୍ରଶିକ୍ଷଣ ଦେଉଛନ୍ତି । ଛପା ମିଡ଼ିଆ ମାଧ୍ୟମରେ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟାକୁ ଲୋକପ୍ରିୟ କରିବାରେ ତାଙ୍କର ଉଲ୍ଲେଖନୀୟ ଅବଦାନ ପାଇଁ ସେ ୨୦୧୯ ଜାତୀୟ ପୁରସ୍କାର ପାଇଥିଲେ । ଏହା ତାଙ୍କୁ ୨୦୨୦ ମସିହାରେ ଭାରତର ତତ୍କାଳୀନ ରାଷ୍ଟ୍ରପତି ରାମନାଥ କୋବିନ୍ଦଙ୍କଦ୍ୱାରା ପ୍ରଦାନ କରାଯାଇଥିଲା । ବିଜ୍ଞାନାଗାରକୁ ଜ୍ଞାନ ବିତରଣ ପାଇଁ ବ୍ୟବହାର କରିବା ଓ ବିଜ୍ଞାନ ପ୍ରଭାବରେ ଜନସାଧାରଣଙ୍କୁ ଅଧିକ ଉପାର୍ଜନକ୍ଷମ କରାଇବା ତାଙ୍କ ଗବେଷଣାର ମୂଳ ଲକ୍ଷ୍ୟ । ବିଜ୍ଞାନ ସାହିତ୍ୟ ରଚନା ନିମନ୍ତେ ତାଙ୍କୁ ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର, ପୁସ୍ତକ ମେଳା ପୁରସ୍କାର, ଉତ୍କଳ ସାହିତ୍ୟ ସମାଜ, କଟକଦ୍ୱାରା ପ୍ରାଣକୃଷ୍ଣ ପରିଜା ବିଜ୍ଞାନ ସାହିତ୍ୟ ସମ୍ମାନ ମିଳିଛି ।

## ସମ୍ମାନ ଓ ପୁରସ୍କାର 
* ୨୦୧୯ ଜାତୀୟ ଜନପ୍ରିୟ ବିଜ୍ଞାନ ସାହିତ୍ୟ ରଚନା ପୁରସ୍କାର (ଛପା ମିଡ଼ିଆ ମାଧ୍ୟମରେ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟାକୁ ଲୋକପ୍ରିୟ, ୨୦୨୦ ମସିହାରେ ପ୍ରଦତ୍ତ) 

## ଆଧାର 
ଶ୍ରେଣୀ:ଓଡ଼ିଶାର ଗବେଷକ
ଶ୍ରେଣୀ:ଓଡ଼ିଆ ଲେଖକ
ଶଙ୍ଖ ଘୋଷ

**ଶଙ୍ଖ ଘୋଷ** ( ୫ ଫେବୃଆରୀ ୧୯୩୨ - ୨୧ ଅପ୍ରେଲ ୨୦୨୧ ) ଜଣେ ବଙ୍ଗଳା ଭାଷାର କବି ଓ ସାହିତ୍ୟ ସମାଲୋଚକ ଥିଲେ । 

ଶଙ୍ଖ ଘୋଷ ବଙ୍ଗଳା ଭାଷାରେ ସ୍ନାତକ (୧୯୫୧) ଓ  ସ୍ନାତକତ୍ତୋର (୧୯୫୪) ଶିକ୍ଷା ଯଥାକ୍ରମେ ପ୍ରେସିଡେନ୍ସି କଲେଜ ଓ କଲିକତା ବିଶ୍ୱବିଦ୍ୟାଳୟରୁ ସମାପ୍ତ କରିଥିଲେ । ସେ ବଙ୍ଗବାସୀ କଲେଜ, ସିଟି କଲେଜ ଓ ଯାଦବପୁର ବିଶ୍ୱବିଦ୍ୟାଳୟରେ ଅଧ୍ୟାପନା କରି ୧୯୯୨ ମସିହାରେ ଯାଦବପୁର ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରିଥିଲେ । ୧୯୬୭ ମସିହାରେ ସେ ଆଇଓଆ ବିଶ୍ୱବିଦ୍ୟାଳୟର ଅନ୍ତରାଷ୍ଟ୍ରୀୟ କାର୍ଯ୍ୟକ୍ରମରେ ଯୋଗ ଦେଇଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟ, ଇଣ୍ଡିଆନ ଇନଷ୍ଟିଚୁଟ ଅଫ ଆଡଭାନ୍ସଡ଼ ଷ୍ଟଡିଜ ଓ ବିଶ୍ୱଭାରତୀ ଆଦି ଅନୁଷ୍ଠାନରେ ମଧ୍ୟ ଅଧ୍ୟାପନା କରିଥିଲେ । କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ, ଜ୍ଞାନପୀଠ ପୁରସ୍କାର ଆଦି ବହୁ ପୁରସ୍କାରରେ ସେ ଭୂଷିତ । "କୁନ୍ତକ" ନାମରେ ସେ ଲେଖାଲେଖି କରୁଥିଲେ । ୨୦୨୧ ଅପ୍ରେଲ ୨୧ ତାରିଖରେ କରୋନାରେ ପୀଡ଼ିତ ହୋଇ କଲିକତାଠାରେ ତାଙ୍କର ପରଲୋକ ଘଟିଥିଲା ।

## ରଚନାବଳୀ 
* *ଦିନଗୁଲି ରାତଗୁଲି* (ପ୍ରଥମ ଗପ)
* *ନିହିତ ପାତାଳ ସାୟା*
* *ପାଜୋରେ ଦାରେର ଶବ୍ଦ*
* *ଜଲ ଏ ପାଷାଣ ହୋଏ ଆଛେ*
* *ଧୁମ ଲାଗେଛେ ହ୍ରିଥ କମଳେ*
* *ଗୋଟା ଦେଶ ଜୋଡା ଜଉଘର*
* *ପ୍ରତି ପ୍ରଶ୍ନେ କେପେ ଉଠେ ଭିତେ*
* *ହାସି ଖୁସି ମୁଖେ ସର୍ବନାଶ*
* *ଆଦୀମ ଲତା-ଗୁଳ୍ମମୟ*
* *ମୁର୍ଖ ବଡୋ, ସାମାଜିକ ନୟେ*
* *କବୀର ଅଭିପ୍ରାୟ*
* *ମୁଖ ଢେକେ ଯାୟେ ବିଜ୍ଞାପନେ*
* *ବାବରେର ପ୍ରାଥନା*
* *The Storm of Desire* (ନନ୍ଦିନୀ ଗୁପ୍ତାଙ୍କଦ୍ୱାରା ଅନୁବାଦିତ)
* Just this one (ଭୀଷ୍ମଦେବ ଚକ୍ରବର୍ତ୍ତୀଙ୍କଦ୍ୱାରା ଅନୁବାଦିତ)

## ସମ୍ମାନ ଓ ପୁରସ୍କାର 
* ନରସିଂହ ଦାସ ପୁରସ୍କାର - ୧୯୭୭( *ମୁର୍ଖ ବଡୋ, ସାମାଜିକ ନୟେ*)
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୭୭ (*ବାବରେର ପ୍ରାଥନା*) 
* ରବୀନ୍ଦ୍ର ପୁରସ୍କାର - ୧୯୮୯ (*ଧୁମ ଲାଗେଛେ ହ୍ରିଥ କମଳେ*)
* ସରସ୍ୱତୀ ସମ୍ମାନ (ଗନ୍ଧର୍ବ କବିଗୁଚ୍ଛ)
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର - ୧୯୯୯ ( କନ୍ନଡ ନାଟକ ତେଲେଡଣ୍ଡାକୁ ବଙ୍ଗଳା ରକ୍ତକଲ୍ୟାଣକୁ ଅନୁବାଦ ପାଇଁ)
* ଦେଶୀକୋତ୍ତମ - ୧୯୯୯ (ବିଶ୍ୱଭାରତୀଦ୍ୱାରା ପ୍ରଦତ୍ତ)
* ଡିଲିଟ - ୨୦୧୦ (ବିଦ୍ୟାସାଗର ବିଶ୍ୱବିଦ୍ୟାଳୟ)
* ପଦ୍ମ ଭୂଷଣ - ୨୦୧୧
* ସାହିତ୍ୟବ୍ରହ୍ମ ସମ୍ମାନ - ୨୦୧୫
* ଡିଲିଟ - ୨୦୧୫ (ଆଇ ଆଇ ଏସ ଆଇ ଟି, ଶିବପୁର)
* ଜ୍ଞାନପୀଠ ପୁରସ୍କାର - ୨୦୧୬

## ଆଧାର 
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ମଞ୍ଜରୀ ଚତୁର୍ବେଦୀ

ମଞ୍ଜରୀ ଚତୁର୍ବେଦୀ (ଇଂରାଜୀ ଭାଷାରେ **Manjari Chaturvedi**) ଜଣେ ଭାରତୀୟ କଥକ ନୃତ୍ୟାଙ୍ଗନା Kathak dancer । ସେ ଲକ୍ଷ୍ନୌ ଘରାନାରୁ (Lucknow Gharana) ଶିକ୍ଷା ଲାଭ କରିଥିଲେ । 

## ପ୍ରାକ୍ ଜୀବନ ଓ ପୃଷ୍ଠଭୂମି
ଲକ୍ଷ୍ନୌର ଏକ ପ୍ରସିଦ୍ଧ ପରିବାରରେ ମଞ୍ଜରୀ ଚତୁର୍ବେଦୀ ଜନ୍ମଗ୍ରହଣ କରିଥିଲେ । ତାଙ୍କର ଜେଜେବାପା ଜଷ୍ଟିସ ହରି ଶଙ୍କର ହାଇକୋର୍ଟର ଲକ୍ଷ୍ନୌ ବେଞ୍ଚରେ ବିଚାରପତି ଥିଲେ । ତାଙ୍କ ପିତା ରବି ଶଙ୍କର ଜଣେ ଭୂରତ୍ତବିଦ୍ ଥିଲେ ଓ ଆଇଆଇଟି ରୁର୍କିରେ ଜେଓଫିଜିକ୍ସ ଡିପାର୍ଟମେଣ୍ଟରେ ପ୍ରଫେସର ଓ ସମ୍ମାନନୀୟ ଅନ୍ତରୀକ୍ଷ ବୈଜ୍ଞାନିକ ଥିଲେ ଯିଏ ଲକ୍ଷ୍ନୌରେ ରିମୋଟ ସେନ୍ସିଙ୍ଗ ଆପ୍ଲିକେସନ କେନ୍ଦ୍ରର ସ୍ଥାପୟିତା ଥିଲେ ଓ ଗ୍ରାମୀଣ ବିକାଶ ନିମନ୍ତେ ବିଜ୍ଞାନ ଓ ଟେକନୋଲୋଜିରେ ଏକ ଦୂରଦ୍ରଷ୍ଟା ଥିଲେ । ତାଙ୍କ ମାତା ଜଣେ ଶିକ୍ଷିତା, ଶକ୍ତ ଓ ନମନୀୟ ମହିଳା ଥିଲେ ଯିଏ ତାଙ୍କ ପିଲାମାନଙ୍କୁ ଉଚ୍ଚକୋଟିର ସଂସ୍କାର ଦେଇଥିଲେ । ତାଙ୍କର ପିଲାଦିନ ଲକ୍ଷ୍ନୌରେ କଟିଥିଲା ଓ ତାଙ୍କ କର୍ମମୟ ଜୀବନରେ ଏହି ସ‌ହରର ପ୍ରଭାବ ପଡ଼ିଥିଲା । କାର୍ମେଲ ଓ ହୋଏର୍ନେର ସ୍କୁଲରେ ଶିକ୍ଷା ପରେ ଲକ୍ଷ୍ନୌ ବିଶ୍ୱବିଦ୍ୟାଳୟରେ ଉଚ୍ଚ ଶିକ୍ଷା ଲାଭ କରିଥିଲେ । ଲକ୍ଷ୍ନୌ ବିଶ୍ୱବିଦ୍ୟାଳୟରୁ ସେ ପରିବେଶ ବିଜ୍ଞାନରେ  ଏମଏସସି ଡିଗ୍ରୀ ହାସଲ କରିଥିଲେ । ଉତ୍ତର ପ୍ରଦେଶର ସଙ୍ଗୀତ ନାଟକ ଏକାଡେମୀରେ ସେ କଥକ ନୃତ୍ୟର ବ୍ୟବସାୟୀକ ବିଭାଗରେ ଶିକ୍ଷା ଲାଭ କରିଥିଲେ । 

ଲକ୍ଷ୍ନୌ ଘରାନାରେ ପ୍ରଥମେ ସେ ଅର୍ଜୁନ ମିଶ୍ରାଙ୍କର ତ‌ତ୍ତ୍ୱାବଧାନରେ ଶିକ୍ଷା ଲାଭ କରିଥିଲେ । ପ୍ରତିମା ବେଦୀଙ୍କର ନୃତ୍ୟଗ୍ରାମରେ ସେ କଳାନିଧି ନାରାୟଣଙ୍କଠାରୁ ଅଭିନୟ ଶିକ୍ଷା ଲାଭ କରିଥିଲେ । ପଞ୍ଜାବୀ ସୁଫି ପରମ୍ପରାକୁ ବାବା ବୁଲ୍ଲେହ ଶାହଙ୍କ ଅବଦାନ‌କୁ ସେ ଗଭୀର ଭାବରେ ଅନୁଶୀଳନ କରିଥିଲେ । ମୌଲାନା ରୁମି ଓ ଅମିର ଖୁସ୍ରୁ ମଧ୍ୟ ତାଙ୍କୁ ପ୍ରଭାବିତ କରିଥିଲେ । 

କଥା ବା କାହାଣୀରୁ କଥକ ଶବ୍ଦ ସୃଷ୍ଟି ହୋଇଛି ଓ ମଞ୍ଜରୀ ସେହି କଥକ ନୃତ୍ୟର ସାର ମର୍ମରେ ନିଜକୁ ନିୟୋଜିତ କରିଛନ୍ତି । ନୃତ୍ୟ ନିର୍ଦ୍ଦଶନା ଅନୁସାରେ ଶାରୀରିକ ଭାଷାର ପ୍ରୟୋଗ ନ କରି ସେ ତାଙ୍କ ଶରୀରକୁ କଥାକାର ଭାବରେ ଗଢ଼ି ତୋଳନ୍ତି ।  

## ବୃତ୍ତି
ଏକ କଥକ ନୃତ୍ୟାଙ୍ଗନା ଭାବରେ ମଞ୍ଜରୀ ତାଙ୍କର କର୍ମମୟ ଜୀବନ ଆରମ୍ଭ କରିଥିଲେ । ରାଜସ୍ଥାନ, କାଶ୍ମିର, ଅୱଧ, ପଞ୍ଜାବ, ତୁର୍କମେନିସ୍ଥାନ, ଇରାନ ଓ କ୍ରିଗିସ୍ଥାନ ଆଦି ଦେଶମାନଙ୍କର ସଙ୍ଗୀତକୁ ନେଇ ଏକ ଏକ୍ୟତାନ କରିବାକୁ ସେ ଚେଷ୍ଟା କରୁଛନ୍ତି । ସୁଫୀ ଧର୍ମ ପ୍ରତି ବିଶେଷ ଆକର୍ଷିତ ହୋଇ ତାଙ୍କର ନାଚରେ ଦୃଶ୍ୟମାନ ହେଉଥିବା ଶରୀର ଆନ୍ଦୋଳନରେ ପ୍ରାର୍ଥନା କରିବା ଭଳି ଦୃଶ୍ୟ ଦେଖେଇବାକୁ ଇଚ୍ଛା କରନ୍ତି । ଏହାକୁ ସୁଫୀ କଥକ ନାମ ଦିଆଯାଇଛି । 

ତାଜ ମହଲ ଓ ସିଡନୀର ଅପେରା ହାଉସ୍‌ରେ ନୃତ୍ୟ ପ୍ରଦର୍ଶନ କରିଛନ୍ତି । 

ଗୁଲଜାର ଲିଖିତ ଓ ବିଶାଲ ଭାରଦ୍ୱାଜ ନିର୍ଦ୍ଦେଶିତ 'ତେରେ ଇସ୍କ ମେଁ' ଭିଡେଓ ସେ ପ୍ରସ୍ତୁତ କରିଛନ୍ତି । 

ବାଇଶଟି ଦେଶରେ ସେ ପ୍ରାୟ ୩୦୦ ନୃତ୍ୟ ବା କନସର୍ଟ ପ୍ରଦର୍ଶନ ସେ କରିଛନ୍ତି । ବିଗତ କୋଡ଼ିଏ ବର୍ଷ ମଧ୍ୟରେ ସେ ଫ୍ରାନ୍ସ, ଜର୍ମାନୀ, ପର୍ତ୍ତୁଗାଲ, ଅଷ୍ଟ୍ରିଆ, ସ୍ୱିଜରଲାଣ୍ଡ, ୟୁକେ ଓ ଆୟାରଲାଣ୍ଡ, ଆର୍ମେନିଆ, ଜର୍ଜିଆ, ଦୁବାଇ, ବାହାଇନ, ଅବୁଧବୀ, କାତାର, କୁଏତ, ସିଙ୍ଗାପୁର, ମାଲେସିଆ, ଶ୍ରୀ ଲଙ୍କା, ତୁର୍କମେନିସ୍ଥାନ, କିର୍ଗିଜସ୍ଥାନ, ଉଜବେକିସ୍ଥାନ, ତାଜିକିସ୍ଥାନ, ଅଷ୍ଟ୍ରେଲିଆ ଓ ଆମେରିକା ଇତ୍ୟାଦି ଦେଶମାନ ଭ୍ରମଣ କରି ତାଙ୍କର ନୃତ୍ୟ ପ୍ରଦର୍ଶନ କରିଛନ୍ତି । 

## ଆଧାର 
ଶ୍ରେଣୀ:ନୃତ୍ୟ
ଦେବାଶିଷ ପଟ୍ଟନାୟକ

**ଦେବାଶିଷ ପଟ୍ଟନାୟକ** (ଜନ୍ମ: ୧ ଜାନୁଆରୀ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ଦେବାଶିଷ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦେବାଶିଷ ପଟ୍ଟନାୟକ ୧୯୬୪ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରଧନ ପଟ୍ଟନାୟକ । ଦେବାଶିଷଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ଏ. ଏବଂ ସେ ଗବେଷଣା କ୍ଷେତ୍ରରେ ମଧ୍ୟ ଡକ୍ଟରେଟ ଲାଭ କରିଛନ୍ତି ।

## ରାଜନୈତିକ ଜୀବନ 
ଦେବାଶିଷ ପଟ୍ଟନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଭାଲୁମାସ୍କା

ଭାଲୁମାସ୍କା  ଓଡ଼ିଶାର ରାୟଗଡ଼ା ଜିଲାରେ ଅବସ୍ଥିତ ଏକ ଗ୍ରାମ ଅଟେ । ଏହା ଦେ‍ଇ ପୂର୍ବତଟ ରେଳପଥର କୋରାପୁଟ-ରାୟଗଡ଼ା ରେଳପଥ ଯାଇଅଛି ତଥା ଭାଲୁମାସ୍କା ରେଳ ଷ୍ଟେସନ ଏଠାରେ ଅଛି । ଜିଲ୍ଲା ମୁଖ୍ୟାଳୟ ରାୟଗଡାଠାରୁ ଏହା ୪୩ କିଲୋ ମିଟର ଦୂରରେ ଅବସ୍ଥିତ । ଏହି ଗାଁଟି କଳ୍ୟାଣସିଂପୁର ତହସିଲ / ବ୍ଲକରେ ଅନ୍ତର୍ଭୁକ୍ତ (୨୫ କିଲୋମିଟର ଦୂରତା) ।

## ଭାଲୁମାସ୍କା‌ ରେଳ ଷ୍ଟେସନ 
କୋରାପୁଟ-ରାୟଗଡ଼ା ରେଳପଥର ଏହି ଷ୍ଟେସନ (କୋଡ୍- BLMK) ଏକ ଛୋଟ ଷ୍ଟେସନ । ଏଠାରେ ଦୁଇଟି ପାସେଂଜର ଟ୍ରେନ (ସମ୍ବଲପୁର-କୋରାପୁଟ ଓ ବିଶାଖାପାଟଣା-କୋରାପୁଟ) ଏବଂ ହୀରାଖଣ୍ଡ ଏକ୍ସପ୍ରେସ ଟ୍ରେନ  ଭୁବନେଶ୍ୱର - ଜଗଦଳପୁର ଅଟକିଥାଆଂତି । 

ଏହା ନିକଟରେ ବର୍ଷା ଋତୁ ସମୟରେ ରେଳ ଧାରଣା ଉପରେ ବର୍ଷା ପାଣି ମାଡି ଆସି ବେଳେ ବେଳେ ରେଳ ଯାତ୍ରା ବ୍ୟାହତ ହୁଏ ।

## ଆଧାର 
ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଦେବୀ ରଞ୍ଜନ ତ୍ରିପାଠୀ

**ଦେବୀ ରଞ୍ଜନ ତ୍ରିପାଠୀ** (ଜନ୍ମ: ୨୪ ଡିସେମ୍ବର ୧୯୮୭) ଜଣେ ଓଡ଼ିଆ ରାଜନୀତିଜ୍ଞ । ଦେବୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦେବୀ ରଞ୍ଜନ ତ୍ରିପାଠୀ ୧୯୮୭ ମସିହାର ଡିସେମ୍ବର ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପ୍ରଭାତ କୁମାର ତ୍ରିପାଠୀ‌ ଜଣେ ଓଡ଼ିଆ ରାଜନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଦେବୀଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ଏ. ।

## ରାଜନୈତିକ ଜୀବନ 
ଦେବୀ ରଞ୍ଜନ ତ୍ରିପାଠୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ମାଛ ବେସର

**ମାଛ ବେସର** ଏକ ପାରମ୍ପାରିକ ଓଡ଼ିଆ ଖାଦ୍ୟ । ବେସର ବଟା (ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବାଟିବା କିମ୍ବା ସୋରିଷ, ରସୁଣ, ଜିରାକୁ ମିଶାଇ ବାଟିବା)ରେ  ମାଛ  ମିଶାଇ କରାଯାଇଥିବା ଏକ ତରକାରୀ । ମାଛ ବେସର ଝୋଳ ଭଳି ପାଣିଆ ନହୋଇ ବହଳିଆ ହୋଇଥାଏ । ମାଛ ବେସର ଓ ଅନ୍ୟାନ୍ୟ କେତେ ବେସରରେ ଆମ୍ବୁଲ ମଧ୍ୟ ପଡ଼ିଥାଏ । ମାଛ ବେସର ସାଧାରଣତଃ ଦ୍ୱିପହର କିମ୍ବା ରାତିରେ ଭାତ ସଙ୍ଗେ ଏକ  ତରକାରୀ ଭାବେ ଖିଆଯାଇଥାଏ ।

## ପ୍ରକାର ଭେଦ 
ମାଛ ବେସର ବଟାରେ ବ୍ୟବହୃତ ଉପାଦାନକୁ ନେଇ ବେସର ମୁଖ୍ୟତଃ ଦୁଇପ୍ରକାରର । ପ୍ରଥମଟି ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବଟାଯାଇଥିବା ବେସର ବଟା ପଡ଼ିହୁଏ ।  ଦ୍ୱିତୀୟ ପ୍ରକାରର ବେସର ସୋରିଷ, ରସୁଣ, ଜିରା ଆଦିକୁ ମିଶାଇ ବାଟି କରାଯାଇଥାଏ । ଏହା ସାଧାରଣତଃ ଘରେ ଓ ଭୋଜି ଆଦିରେ ରନ୍ଧାଯାଇଥାଏ । ମାଛ ବେସର ଓ ଛତୁ ବେସର ଆଦିରେ ଆମ୍ବୁଲ ଓ ଏହି ପ୍ରକାର ବେସର ବଟା ଦେଇ ରନ୍ଧାଯାଏ ।

## ଆଧାର 
ଶ୍ରେଣୀ:ଓଡ଼ିଆ ରାନ୍ଧଣା
ଗୋପାଳ ଚନ୍ଦ୍ର ପଣ୍ଡା

**ଗୋପାଳ ଚନ୍ଦ୍ର ପଣ୍ଡା** (ଜନ୍ମ : ୧୭ ଜୁନ ୧୯୪୦) ଜଣେ ଓଡ଼ିଶୀ ସଙ୍ଗୀତ ଗୁରୁ ଓ ଗାୟକ । ଓଡ଼ିଶୀ ସଙ୍ଗୀତ ସାଧନା, ଶିକ୍ଷାଦାନ ଓ ଅନୁସନ୍ଧାନ ତଥା ଓଡ଼ିଶୀ ସଙ୍ଗୀତକୁ ଶାସ୍ତ୍ରୀୟ ସଙ୍ଗୀତର ମର୍ଯ୍ୟାଦା ପ୍ରଦାନ କରିବା ପାଇଁ ସେ ଚେଷ୍ଟିତ ଅଛନ୍ତି । ତାଙ୍କୁ ୨୦୦୦ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ୨୦୧୧ରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ମିଳିଥିଲା । ସଙ୍ଗୀତ ସାଧକ ଭିନ୍ନ ସେ ଜଣେ ଓଡ଼ିଆ ଭାଷାପ୍ରେମୀ । 

## ପ୍ରାରମ୍ଭିକ ଜୀବନ 
ଗୋପାଳ ଚନ୍ଦ୍ର, ୧୯୪୦ ମସିହାରେ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ଘରେ ବିଭିନ୍ନ ପୂଜା ପାର୍ବଣରେ ସଙ୍ଗୀତର ଆୟୋଜନ କରାଯାଉଥିଲା । ସେ ସବୁ ଛୋଟବେଳୁ ଦେଖି, ସେ ସଙ୍ଗୀତ ପ୍ରତି ଆକର୍ଷିତ ହୋଇ ଗୀତ ଗାଇବା ଆରମ୍ଭ କରିଥିଲେ । ତାଙ୍କ କଣ୍ଠସ୍ୱର ସମସ୍ତଙ୍କୁ ଭଲ ଲାଗୁଥିଲା । ବଡ଼ ଭାଇ "ନନ୍ଦ କିଶୋର ପଣ୍ଡା"ଙ୍କ ପ୍ରେରଣାରେ ସେ ସଙ୍ଗୀତ ଶିକ୍ଷାରମ୍ଭ କରିଥିଲେ । ଘରେ ସଙ୍ଗୀତର ପୃଷ୍ଠପୋଷକତା ପାଇଁ ଜମିବାଡ଼ି ସମ୍ପତ୍ତି ବିକ୍ରୀ ହୋଇ ଯାଇଥିଲା ଓ ଅର୍ଥାଭାବ ଯୋଗୁ ତାଙ୍କ ସଙ୍ଗୀତ ଶିକ୍ଷା ବାଧାପ୍ରାପ୍ତ ହୋଇଥିଲା । ପାଠରେ ସେ ଭଲ ଥିଲେ, ତେଣୁ ପରିବାରର ଇଚ୍ଛା ଥିଲା ସେ ପାଠରେ ମନୋନିବେଶ କରନ୍ତୁ । କିନ୍ତୁ ସେ କଲିକତା ଚାଲି ଯାଇ ସଙ୍ଗୀତ ଶିକ୍ଷାଗ୍ରହଣ କରିଥିଲେ । କଲିକତାରୁ ବାରଣାସୀ ଓ ପୁନେ ଯାଇ ସେ ଅଧିକ ସଙ୍ଗୀତ ଶିକ୍ଷାଗ୍ରହଣ କରିଥିଲେ । ପଣ୍ଡିତ କୁଣ୍ଡଳ ଆଦିନାରାୟଣ ରାଓ, ଜି ସି ପଲୁସ୍କର ଓ ସିଂହାରୀ ଶ୍ୟାମସୁନ୍ଦର କରଙ୍କଠାରୁ ସେ ସଙ୍ଗୀତ ଶିକ୍ଷାଲାଭ କରିଥିଲେ ।

## ବୃତ୍ତିଗତ ଜୀବନ 
୧୯୭୨ ମସିହାରେ, ଉତ୍କଳ ସଙ୍ଗୀତ ମହାବିଦ୍ୟାଳୟରେ ସେ "ଓଡ଼ିଶୀ କଣ୍ଠ ସଙ୍ଗୀତ" ବିଭାଗରେ ଅଧ୍ୟାପନା ଆରମ୍ଭ କରିଥିଲେ । ୨୬ ବର୍ଷ ସେଠାରେ ଶିକ୍ଷାଦାନ କରି ସେ ୧୯୯୮ ମସିହାରେ ବିଭାଗୀୟ ମୁଖ୍ୟ ଭାବରେ ଅବସର ଗ୍ରହଣ କରିଥିଲେ ।
ଅବସର ପରେ ସେ "ଗୁରୁ ଗୋପାଳ ପଣ୍ଡା ଓଡ଼ିଶୀ ଏକାଡେମୀ" ପ୍ରତିଷ୍ଠା କରି, ଓଡ଼ିଶୀ ସଙ୍ଗୀତ ଉପରେ ଅନୁସନ୍ଧାନ ଜାରୀ ରଖିଛନ୍ତି ଓ ଶାସ୍ତ୍ରୀୟ ସଙ୍ଗୀତର ମର୍ଯ୍ୟଦା ପାଇବା ପାଇଁ ପ୍ରୟାସ କରୁଛନ୍ତି । ଏହି ଅନୁଷ୍ଠାନ ଆନୁକୁଲ୍ୟରେ ପ୍ରତିବର୍ଷ "ଓଡ଼ିଶୀ ରାଗ ଉତ୍ସବ"ର ଆୟୋଜନ କରା ଯାଇଥାଏ । ସେ  ସେ ଅନେକ ଓଡ଼ିଶୀ ନୃତ୍ୟର ସଙ୍ଗୀତ ସଂରଚନା କରିଛନ୍ତି । ଶାସ୍ତ୍ରୀୟ ସଙ୍ଗୀତ ଉପରେ ପର୍ଯ୍ୟବସିତ ତାଙ୍କର ଅନେକ ଆଲବମ ରହିଛି । ସେ ଓଡ଼ିଶୀ ସଙ୍ଗୀତ ଉପରେ ପର୍ଯ୍ୟବସିତ ପୁସ୍ତକମାନ ରଚନା କରିଛନ୍ତି । ସେ ସବୁ :
### ରଚନାବଳୀ 
* ଓଡ଼ିଶୀ ରାଗ ରତ୍ନାବଳୀ
* ଓଡ଼ିଶୀ ସଙ୍ଗୀତ ମଞ୍ଜରୀ
* ଓଡ଼ିଶୀ ରାଗ ପ୍ରକାଶ
* ଓଡ଼ିଶୀ ରାଗ ପରିଚୟ
* ଓଡ଼ିଶୀ ରାଗ ବିଜ୍ଞାନ
* ଶ୍ରୀ ଗୀତ ଗୋବିନ୍ଦ ସ୍ୱରଲିପି

## ପୁରସ୍କାର 
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୧୧
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୦୦
* ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୦୯
* ସଂଗୀତ ସୁଧାକର ସ୍ମାରକୀ ସମ୍ମାନ - ୨୦୧୯ ( ନାଲକୋଦ୍ୱାରା ପ୍ରଦତ୍ତ)
* ଗଙ୍ଗାଧର ସ୍ମୃତି ପୁରସ୍କାର, ୨୦୧୧
## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ସଙ୍ଗୀତ
ଶ୍ରେଣୀ:ଓଡ଼ିଶାର ଗାୟକ
ଶ୍ରେଣୀ:ଓଡ଼ିଆ ଗାୟକ
ସୋମେଶ ମହାନ୍ତି

**ସୋମେଶ ମହାନ୍ତି** ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ ଦୂରଦର୍ଶନ ଧାରାବାହିକ, କଥାଚିତ୍ର, ଯାତ୍ରା ଜଗତ ଏବଂ ମଞ୍ଚରେ ଅଭିନୟ କରନ୍ତି । ସେ ପ୍ରଥମେ ଓଡ଼ିଆ ଆଲବମ୍ ଗୀତରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ଧାରାବାହିକରେ ଅଭିନୟ କରିଥିଲେ । ଡିଡି ଓଡ଼ିଆରେ ପ୍ରସାରିତ ଓଡ଼ିଆ ଦୂରଦର୍ଶନ ଧାରାବାହିକ ସୁନା କଳସରୁ ଅଭିନୟ ଜୀବନ ଆରମ୍ଭ କରିଥିବା ସୋମେଶ ଅଭିନୟ ସହିତ ଜଣେ ରେଡିଓ ଉପସ୍ଥାପକ (ଆର୍.ଜେ.) ଭାବରେ 92.7 ବିଗ୍ ଏଫ୍ଏମ୍‌ରେ କାର୍ଯ୍ୟ କରିଥିଲେ । ଏହାପରେ ସେ *ପଣତକାନି*, *ତୁଳସୀ*, *ଏ ଗପ ମଲାଜହ୍ନର*, *ଉଆଁସୀ କନ୍ୟା*, *ଛଅ ମାଣ ଆଠଗୁଣ୍ଠ* ଭଳି ଧାରାବାହିକରେ ଅଭିନୟ କରିଥିଲେ ।
* ୟୁଥ୍ ପ୍ରତିଭା ସମ୍ମାନ ୨୦୧୯

## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା
ଆର. ଭାନୁମତୀ

**ଆର. ଭାନୁମତୀ** (ଜନ୍ମ ୨୦ ଜୁଲାଇ ୧୯୫୫) ଭାରତର ସର୍ବୋଚ୍ଚ ନ୍ୟାୟାଳୟର ଜଣେ ବିଚାରପତି ଅଟନ୍ତି । ସେ ତାମିଲନାଡୁର ଏବଂ ଜଣେ ଷଷ୍ଠ ମହିଳା ଭାରତୀୟ ସୁପ୍ରିମକୋର୍ଟର ବିଚାରପତି ଥିଲେ । ଏହାପୂର୍ବରୁ ସେ ଝାଡଖଣ୍ଡ ହାଇକୋର୍ଟର ପ୍ରଧାନ ବିଚାରପତି ତଥା ମାଡ୍ରାସ ହାଇକୋର୍ଟରେ ବିଚାରପତି ଭାବରେ ମଧ୍ୟ କାର୍ଯ୍ୟ କରିଥିଲେ ।  ସେ ମହାରାଷ୍ଟ୍ର ଜାତୀୟ ଆଇନ ବିଶ୍ୱବିଦ୍ୟାଳୟ, ଔରଙ୍ଗାବାଦର କୁଳପତି ଭାବରେ ମଧ୍ୟ କାର୍ଯ୍ୟ କରୁଛନ୍ତି। 

## ବୃତ୍ତି
ଭାନୁମତୀ ତାମିଲନାଡୁ ଉଚ୍ଚ ନ୍ୟାୟିକ ସେବାରେ ୧୯୮୮ରେ ଜିଲ୍ଲା ଜଜ୍ ଭାବରେ ନିଯୁକ୍ତି ହୋଇଥିଲେ ।

ଏପ୍ରିଲ୍ ୨୦୦୩ ରେ, ତାଙ୍କୁ ମାଡ୍ରାସ ହାଇକୋର୍ଟର ବିଚାରପତି ଭାବରେ ଉତ୍ତୀନ୍ନ କରାଯାଇଥିଲା । ସେ ଜଲ୍ଲିକଟ୍ଟୁ କିମ୍ବା ଷଣ୍ତ ଆଲିଙ୍ଗନ ଖେଳ ଉପରେ ପ୍ରତିବନ୍ଧକ ଲଗାଇ ଏହି ମାମଲାର ବିଚାର କରିଥିଲେ । ନଭେମ୍ବର ୨୦୧୩ରେ, ତାଙ୍କୁ ଝାଡଖଣ୍ଡ ହାଇକୋର୍ଟକୁ ସ୍ଥାନାନ୍ତର କରାଯାଇଥିଲା ଏବଂ ସେହି ସମୟରେ ସେହି କୋର୍ଟର ପ୍ରଧାନ ବିଚାରପତି ଭାବରେ ନିଯୁକ୍ତ କରାଯାଇଥିଲା । ଅଗଷ୍ଟ ୨୦୧୪ରେ, ଭାରତର ତତ୍କାଳୀନ ପ୍ରଧାନ ବିଚାରପତି ଆର ଏମ ଲୋଡାଙ୍କ ନେତୃତ୍ୱରେ ଥିବା କଲେଜିୟମ ତାଙ୍କ ନାମ ସୁପାରିଶ କରିବା ପରେ ତାଙ୍କୁ ଭାରତର ସର୍ବୋଚ୍ଚ ନ୍ୟାୟାଳୟକୁ ଉନ୍ନୀତ କରାଯାଇଥିଲା । ସେ ଦେଶର ସର୍ବୋଚ୍ଚ ନ୍ୟାୟାଳୟକୁ ଉତ୍ତୀନ୍ନ ହୋଇଥିବା ଦ୍ୱିତୀୟ ମହିଳା ଅଧିବେଶନ ବିଚାରପତି । 

## ଆଧାର
ଅମୀରା ଶାହା

**ଅମୀରା ଶାହା** (ଜନ୍ମ ୨୪ ସେପ୍ଟେମ୍ବର ୧୯୭୯) ଜଣେ ଭାରତୀୟ ଉଦ୍ୟୋଗୀ ଏବଂ ମେଟ୍ରୋପଲିସ୍ ହେଲଥ କେୟାରର ପରିଚାଳନା ନିର୍ଦ୍ଦେଶକ ଥିଲେ । ସେ ମେଟ୍ରୋପଲିସ୍ ହେଲଥ କେୟାରର ପ୍ରତିଷ୍ଠାତା ତଥା ଚେୟାରମ୍ୟାନ୍ ଡା ସୁଶୀଲ ଶାହାଙ୍କ ଝିଅ । ତାଙ୍କୁ ବିଶ୍ୱ ଅର୍ଥନୈତିକ ଫୋରମ୍ଦ୍ୱାରା ୨୦୧୫ରେ ୟଙ୍ଗ ଗ୍ଲୋବାଲ୍ ଲିଡର ଭାବରେ ସମ୍ମାନିତ କରାଯାଇଛି । 

ସେ ୨୦୧୭, ୨୦୧୮  ଏବଂ ୨୦୧୯ରେ ଫର୍ଚୁନ୍ ଇଣ୍ଡିଆର "ବ୍ୟବସାୟରେ ସବୁଠାରୁ ଶକ୍ତିଶାଳୀ ମହିଳା" ତାଲିକାରେ ନାମିତ ହୋଇଥିଲେ । ୨୦୧୮ରେ ଫୋର୍ବସ୍ ଇଣ୍ଡିଆର ଆସନ୍ତାକାଲି ଟାଇକନ୍ସରେ ଶାହା ସ୍ଥାନ ପାଇଥିଲେ।ତାଙ୍କ ଜନ୍ମ ମୁମ୍ବାଇର ଡାକ୍ତରଙ୍କ ପରିବାରର ହୋଇଥିଲା ।  ତାଙ୍କର ବଡ଼ ଭଉଣୀ ଅପର୍ଣ୍ଣା ଶାହା ଜଣେ ଜେନେଟିକ୍ ବିଜ୍ଞାନର ଛାତ୍ରୀ । ସେ ଏଚ୍ ଆର କଲେଜ ଅଫ୍ କମର୍ସ ଆଣ୍ଡ ଇକୋନୋମିକ୍ସର ଜୁନିଅର କଲେଜରେ ବାଣିଜ୍ୟ ଅଧ୍ୟୟନ କରିଥିଲେ । ସେ ଅଷ୍ଟିନର ଟେକ୍ସାସ ୟୁନିଭରସିଟିରୁ ଅର୍ଥ ବିଭାଗରେ ଡିଗ୍ରୀ ହାସଲ କରିଥିଲେ ।

ସେ ନ୍ୟୁୟର୍କରେ ଗୋଲ୍ଡମ୍ୟାନ୍ ସାକ୍ସଙ୍କ ସହ କାମ କରୁଥିଲେ । ପରେ, ସେ ମାଲିକ-ରାଷ୍ଟ୍ରପତି ପରିଚାଳନା କାର୍ଯ୍ୟକ୍ରମ ହାର୍ଭାର୍ଡ ବିଜନେସ୍ ସ୍କୁଲରୁ ସମାପ୍ତ କରିଥିଲେ | ଶାହା ଜଣେ ଇଣ୍ଡଷ୍ଟ୍ରି ମୁଖପାତ୍ର ଏବଂ ବିଭିନ୍ନ ଜାତୀୟ ତଥା ଆନ୍ତର୍ଜାତୀୟ ଫୋରମ୍, ଇଣ୍ଡଷ୍ଟ୍ରି ଇଭେଣ୍ଟ ଏବଂ କନକ୍ଲେଭରେ ବକ୍ତା ଭାବରେ ସ୍ଥାନ ପାଇଛନ୍ତି | ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ମ୍ୟାନେଜମେଣ୍ଟ ଅହମ୍ମଦାବାଦ, ହାର୍ଭାର୍ଡ ବିଜନେସ୍ ସ୍କୁଲ୍, ଟେଡ଼ (TED), ଏବଂ ସି ଆଇ ଆଇ (CII)ଦ୍ୱାରା ଆୟୋଜିତ କାର୍ଯ୍ୟକ୍ରମର ବକ୍ତା ଭାବେ ସେ ଅଂଶ ଗ୍ରହଣ କରିଛନ୍ତି ।
## ଆଧାର
ବେବି ରାଣୀ ମୌର୍ଯ୍ୟ

**ବେବି ରାଣୀ ମୌର୍ଯ୍ୟ** (ଜନ୍ମ ୧୫ ଅଗଷ୍ଟ ୧୯୫୬) ଜଣେ ଭାରତୀୟ ରାଜନେତ୍ରୀ, ୨୬ ଅଗଷ୍ଟ ୨୦୧୮ ପରଠାରୁ ଉତ୍ତରପ୍ରଦେଶର ସପ୍ତମ ରାଜ୍ୟପାଳ ଭାବରେ କାର୍ଯ୍ୟ କରିଥିଲେ । ୧୯୯୦ ଦଶକ ପୂର୍ବରୁ ସେ ଭାରତୀୟ ଜନତା ପାର୍ଟିର କର୍ମୀ ଭାବରେ ରାଜନୀତିରେ ପ୍ରବେଶ କରିଥିଲେ । ସେ ୧୯୯୫ରୁ ୨୦୦୦ ପର୍ଯ୍ୟନ୍ତ ଆଗ୍ରାର ପ୍ରଥମ ମହିଳା ମେୟର ଥିଲେ । ୨୦୦୨ରୁ ୨୦୦୫ ପର୍ଯ୍ୟନ୍ତ ସେ ଜାତୀୟ ମହିଳା ଆୟୋଗରେ କାର୍ଯ୍ୟ କରିଥିଲେ ।

## ଜୀବନୀ
ବେବି ରାଣୀ ୧୫ ଅଗଷ୍ଟ ୧୯୫୬ରେ ଜନ୍ମଗ୍ରହଣ କରିଥିଲେ । ସେ କଳା ବିଜ୍ଞାନରେ ସ୍ନାତକୋତ୍ତର ଏବଂ ମାଷ୍ଟର ଡିଗ୍ରୀ ହାସଲ କରିଛନ୍ତି ।

ବ୍ୟାଙ୍କ ଅଧିକାରୀ ପ୍ରଦିପ କୁମାର ମୌର୍ଯ୍ୟଙ୍କ ସହିତ ବିବାହ ପରେ ୧୯୯୦ ଦଶକରେ ବେବି ରାଣୀ ରାଜନୀତିରେ ସକ୍ରିୟ ହୋଇଥିଲେ । ମୌର୍ଯ୍ୟ ଭାରତୀୟ ଜନତା ପାର୍ଟି (ବିଜେପି)ର କର୍ମକର୍ତ୍ତା ଭାବରେ ନିଜର ରାଜନୈତିକ କ୍ୟାରିୟର ଆରମ୍ଭ କରିଥିଲେ । ୧୯୯୫ରେ ସେ ବିଜେପି ଟିକେଟରେ ଆଗ୍ରା ମେୟର ନିର୍ବାଚନରେ ​​ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ବ‌ହୁମତରେ ଜିତିଥିଲେ । ସେ ଆଗ୍ରାର ପ୍ରଥମ ମହିଳା ମେୟର ହୋଇଥିଲେ ଏବଂ ୨୦୦୦ ପର୍ଯ୍ୟନ୍ତ ଏହି ପଦବୀରେ ରହିଥିଲେ ।

୧୯୯୭ରେ, ମୌର୍ଯ୍ୟଙ୍କୁ ବିଜେପିର ଅନୁସୂଚିତ ଜାତି (ଏସସି) ୱିଙ୍ଗର ଅଫିସ୍ ଧାରକ ଭାବରେ ନିଯୁକ୍ତ କରାଯାଇଥିଲା ।ବର୍ତ୍ତମାନ ଭାରତର ରାଷ୍ଟ୍ରପତି ରାମନାଥ କୋବିନ୍ଦ ସେତେବେଳେ ଏସସି ୱିଙ୍ଗର ଚେୟାରମ୍ୟାନ୍ ଥିଲେ । ଏହି ୱିଙ୍ଗର ଅଫିସ୍ ଧାରକ ଭାବରେ ସେ ଉତ୍ତରପ୍ରଦେଶରେ ଅନୁସୂଚିତ ଜାତିର ସଦସ୍ୟଙ୍କ ମଧ୍ୟରେ ବିଜେପିର ଯୋଗଦାନକୁ ଦୃଢ଼ କରିବା ଦାୟିତ୍ୱ ଗ୍ରହଣ କରିଥିଲେ । ୨୦୦୧ରେ, ତାଙ୍କୁ ଉତ୍ତରପ୍ରଦେଶ ସାମାଜିକ କଲ୍ୟାଣ ବୋର୍ଡର ସଦସ୍ୟ କରାଯାଇଥିଲା । ଦଳିତ ମହିଳାଙ୍କ ସଶକ୍ତିକରଣ ଦିଗରେ ତାଙ୍କର ପ୍ରୟାସକୁ ସ୍ୱୀକୃତି ଦେଇ ୨୦୦୨ରେ ତାଙ୍କୁ ଜାତୀୟ ମହିଳା ଆୟୋଗର ସଦସ୍ୟ କରାଯାଇଥିଲା । ସେ ୨୦୦୫ ପର୍ଯ୍ୟନ୍ତ ଆୟୋଗରେ କାର୍ଯ୍ୟ କରିଥିଲେ ।

୨୦୦୭ ଉତ୍ତରପ୍ରଦେଶ ବିଧାନ ସଭା ନିର୍ବାଚନରେ ​​ଏଟମାଡପୁର ଆସନରେ ପ୍ରତିଦ୍ୱନ୍ଦ୍ୱିତା କରିବାକୁ ବିଜେପି ମୌର୍ଯ୍ୟଙ୍କୁ ମନୋନୀତ କରିଥିଲା; ସେ ତାଙ୍କ ପ୍ରତିଦ୍ୱନ୍ଦ୍ୱୀ ବହୁଜନ ସମାଜ ପାର୍ଟିର ନାରାୟଣ ସିଂ ସୁମନଙ୍କଠାରୁ ବ‌ହୁକମ ଭୋଟରେ ହାରିଯାଇଥିଲେ ।  ୨୦୧୩ରୁ ୨୦୧୫ ପର୍ଯ୍ୟନ୍ତ ସେ ରାଜ୍ୟ ସ୍ତରୀୟ ଦାୟିତ୍ୱରେ ନିୟୋଜିତ ଥିଲେ । ଜୁଲାଇ ୨୦୧୮ରେ, ତାଙ୍କୁ ଶିଶୁ ଅଧିକାର ସୁରକ୍ଷା ରାଜ୍ୟ ଆୟୋଗର ସଦସ୍ୟ କରାଯାଇଥିଲା ।

୨୧ ଅଗଷ୍ଟ ୨୦୧୮ ରେ, ମୌର୍ଯ୍ୟଙ୍କୁ ଭାରତ ସରକାର ଉତ୍ତରାଖଣ୍ଡର ସପ୍ତମ ରାଜ୍ୟପାଳ ଭାବରେ ନିଯୁକ୍ତ କରିଥିଲେ । ସେ ୨୬ ଅଗଷ୍ଟରେ ଉତ୍ତରପ୍ରଦେଶର ରାଜ ଭବନରେ ଆୟୋଜିତ ଏକ ସମାରୋହରେ ଶପଥ ଗ୍ରହଣ କରିଥିଲେ, ଉତ୍ତରାଖଣ୍ଡର ରାଜ୍ୟପାଳ ହେବାରେ ସେ ଦ୍ୱିତୀୟ ମହିଳା ଥିଲେ: ୨୦୦୯ରେ ନିଯୁକ୍ତ ମାର୍ଗେଟ୍ ଆଲଭା ପ୍ରଥମ ଥିଲେ ।  ସେ କୃଷ୍ଣ କାନ୍ତ ପାଲଙ୍କ ଉତ୍ତରାଧିକାରୀ ହୋଇଥିଲେ, ଯାହାର କାର୍ଯ୍ୟକାଳ ୮ ଜୁଲାଇରେ ସମାପ୍ତ ହୋଇଥିଲା, କିନ୍ତୁ ତାଙ୍କ ବଦଳି ନିଯୁକ୍ତିରେ ବିଳମ୍ବ ହେତୁ ସେ ୨୫ ଅଗଷ୍ଟ ପର୍ଯ୍ୟନ୍ତ କାର୍ଯ୍ୟ କରିଥିଲେ । 

## ଆଧାର
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଶ୍ରେଣୀ:ଉତ୍ତରାଖଣ୍ଡ
ଜାତୀୟ ଚରଖା ସଂଗ୍ରହାଳୟ

ଜାତୀୟ ଚାରଖା ସଂଗ୍ରହାଳୟ ହେଉଛି ନୂଆଦିଲ୍ଲୀର କାନ୍ନଟଟ୍ ପ୍ଲେସ୍ରେ ଅବସ୍ଥିତ ଏକ ସଂଗ୍ରହାଳୟ ଅଟେ  | ପାଲିକା ବଜାରରେ ପୂର୍ବରୁ ନିର୍ମିତ ଉଦ୍ୟାନ ଉପରେ ଏହା ନିର୍ମାଣ କରାଯାଇଛି | ନୂଆଦିଲ୍ଲୀ ମ୍ୟୁନିସିପାଲିଟି ପରିଷଦ ଏବଂ ଖାଡି ବିକାଶ ଏବଂ ଗ୍ରାମ ଶିଳ୍ପ ଆୟୋଗ  ମିଳିତ ଭାବେ ଏହାକୁ ନିର୍ମାଣ କରିଛନ୍ତି। ଏହି ସଂଗ୍ରହାଳୟକୁ 21 ମଇ 2017ରେ ତତ୍କାଳୀନ ବିଜେପି ରାଷ୍ଟ୍ରୀୟ ସଭାପତି ଅମିତ ଶାହା ଉଦ୍ଘାଟନ କରିଥିଲେ। 

ଏହି ସଂଗ୍ରହାଳୟରେ 26 ଫୁଟ (8 ମିଟର) ଲମ୍ବ ଏବଂ 13 ଫୁଟ (4 ମିଟର) ଉଚ୍ଚ କ୍ରୋମିୟମ ଷ୍ଟେନଲେସ ଷ୍ଟିଲ ସ୍ପିନ୍ ଚକ (ଚାରଖା) ରହିଛି  | ଏହାର ଓଜନ ପାଞ୍ଚ ଟନ୍ ଏବଂ ଏହା ଉପରେ ଉତ୍ତାପର କୌଣସି ପ୍ରଭାବ ନାହିଁ | ଏହା କଳଙ୍କ ପ୍ରତିରୋଧକ ଏବଂ ଚୁମ୍ବକୀୟ  ମଧ୍ୟ  ନୁହେଁ | ଏହି ଚାରଖା ହେଉଛି ବିଶ୍ୱର ସର୍ବବୃହତ ସ୍ପିନ୍ ଚକ | ଏହି ସଂଗ୍ରହାଳୟରେ ଚାର୍କାର ଇତିହାସ ଏବଂ ବିବର୍ତ୍ତନକୁ ଚିତ୍ରଣ କରାଯାଇଛି, ଏକ ନମ୍ର ଯନ୍ତ୍ରରୁ ଜାତୀୟତାର ପ୍ରତୀକ ପର୍ଯ୍ୟନ୍ତ | ଏହି ଉପକରଣ କିମ୍ବା ମେସିନ୍ ଭାରତୀୟ ନାଗରିକମାନଙ୍କୁ ସଶକ୍ତ କରିଥିଲା, ଯେହେତୁ ସେମାନେ ଚାରଖା ବ୍ୟବହାର କରି ସ୍ୱଦେଶୀ (ଭାରତରେ ନିର୍ମିତ) କପଡ଼ା ବୁଣିବା ଆରମ୍ଭ କରିଥିଲେ | ଏହି ସଂଗ୍ରହାଳୟର ନାମମାତ୍ର ପ୍ରବେଶ ଶୁଳ୍କ 20 ଟଙ୍କା |

## ଆଧାର
ରମେଶ ପ୍ରସାଦ ପାଣିଗ୍ରାହୀ

**ରମେଶ ପ୍ରସାଦ ପାଣିଗ୍ରାହୀ** (ଜନ୍ମ: ୧୯୪୪) ଜଣେ ଓଡ଼ିଆ ନାଟ୍ୟକାର, ଔପନ୍ୟାସିକ ଓ ସଂଳାପ ଲେଖକ । ସେ ୧୯୮୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୨୦ ମସିହାରେ ସାହିତ୍ୟ ଭାରତୀ ସମ୍ମାନ ପାଇଥିଲେ ।

## ରଚନାବଳୀ 
**ନାଟକ**
* ମହାନାଟକ
* ବିନ୍ଦୁ ଓ ବଳୟ
* ବେଦୀରୁ ସବାରୀ ଅନେକ ଦୂର
* ପକା କମ୍ବଳ ପୋତ ଛତା
* ତପସ୍ୟା
* ତିମିର ତୃଷ୍ଣା
*ମୁକ୍ତି ମଣ୍ଡପ
* ମୁଁ ଆମ୍ଭେ ଆମ୍ଭେମାନେ
* ପାଉଁଶ ତଳ ନିଆଁ - ୨୦୨୨ (ବର୍ଷା ପ୍ରକାଶନୀ)
* ଶେଷ ପାହାଚ 
* ଆତ୍ମଲିପି
* ହେ ପୃଥିବୀ ବିଦାୟ
* ଶିଳାର ସ୍ୱପ୍ନ
* ନଷ୍ଟ ଚନ୍ଦ୍ରର ଉପତ୍ୟକା
* ଜଣେ ମହାପୁରୁଷଙ୍କ ଜନ୍ମ ମୃତ୍ୟୁ ସମ୍ପର୍କରେ
* ଧୃତରାଷ୍ଟ୍ରର ଆଖି
**ଏକାଙ୍କିକା**

* ଉଡ଼ନ୍ତା ପାହାଡ଼ର ଦର୍ଜା(ସଂକଳନ)
* ଗେଣ୍ଡା
* ଅପ୍ରୀତିକର ନାଟକ
* ବିଗତ ଭବିଷ୍ୟତ ଏବଂ ପୃଥିବୀ ଅନ୍ଧକାର ହେଲା
* ଜୁଲି ଓ ଅଭିଜିତ ମାନଙ୍କ ପାଇଁ

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ନାଟକ ଏକାଙ୍କିକା) -  ୧୯୮୪
* ସାହିତ୍ୟ ଭାରତୀ ସମ୍ମାନ - ୨୦୨୦
* ରାମଚନ୍ଦ୍ର ମିଶ୍ର ନାଟକ ସମ୍ମାନ, ୧୯୯୮ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
* ରାଜଧାନୀ ପୁସ୍ତକମେଳା ପୁରସ୍କାର, ୨୦୦୩
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର, ୧୯୭୬
* ଗୁରୁକୃପା ସମ୍ମାନ – ୨୦୨୨ (ସାଂସ୍କୃତିକ ଅନୁଷ୍ଠାନ କଳାଶ୍ରମ ପ୍ରଦତ୍ତ)
## ଆଧାର 
## ଅଧିକ ତଥ୍ୟ
* 

ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ:ଜୀବନୀ
ଜ୍ୟେଷ୍ଠା ଠାକୁରାଣୀ

**ଜ୍ୟେଷ୍ଠା ଠାକୁରାଣୀ**, **ଜ୍ୟେଷ୍ଠା** (ଇଂରାଜୀ ଭାଷାରେ **Jyestha** ବା **Jyeshtha**) (, , ବଡ଼ ବା ଅଗ୍ରଜ) ଜଣେ ହିନ୍ଦୁ ଠାକୁରାଣୀ ଯାହାଙ୍କୁ ଅଶୁଭ ଓ ଦୁର୍ଭାଗ୍ୟର ଦେବୀ କୁହାଯାଏ ।  
ତାଙ୍କୁ ଲକ୍ଷ୍ମୀଙ୍କର ବଡ଼ ଭଉଣୀର ମାନ୍ୟତା ଦିଆଯାଏ ଯିଏ ନିଜେ ସୌନ୍ଦର୍ଯ୍ୟ ଓ ସୌଭାଗ୍ୟର ଦେବୀ ଅଟନ୍ତି । 

ପାପୀ ଓ ଅଶୁଭ ସ୍ଥାନମାନଙ୍କ ସ‌ହିତ ତାଙ୍କର ସମ୍ପର୍କ ରହିଥାଏ । ଆଳସ୍ୟ, ଦାରିଦ୍ର୍ୟ, ଦୁଃଖ, କୁରୂପତା ଓ କାଉ ସାଥିରେ ତାଙ୍କର ସମ୍ଭନ୍ଧ ଥାଏ । ଅନ୍ୟ ଏକ ଦୁର୍ଭାଗ୍ୟର ଦେବୀ ଅଲକ୍ଷ୍ମୀ (Alakshmi) ସ‌ହିତ ମଧ୍ୟ ତାଙ୍କୁ ସଂଯୁକ୍ତ କରାଯାଏ । ନିଜ ଗୃହଠାରେ ଦୂରରେ ରହୁଥିବା ମହିଳାମାନଙ୍କ ପାଇଁ ଏହି ପୂଜା ସୁପାରିସ କରାଯାଏ । 

ଖ୍ରୀ:ପୂ: ୩୦୦ ଶତାବ୍ଦୀରୁ ହିନ୍ଦୁ ପରମ୍ପରାରେ ଜ୍ୟେଷ୍ଠା ପୂଜା ପାଇଆସୁଛନ୍ତି । ସପ୍ତମ ଓ ଅଷ୍ଟମ ଶତାବ୍ଦୀ ବେଳକୁ ଦକ୍ଷିଣ ଭାରତରେ ତାଙ୍କ ପୂଜା ଶୀର୍ଷରେ ପ‌ହଞ୍ଚିଥିଲା ଯାହା ସମୟକ୍ରମେ ୧୦ମ ଶତାବ୍ଦୀ ବେଳକୁ କମିଯାଇ ବିସ୍ମରଣ ହୋଇଗଲା । ଅଧୁନା ଅନେକ ପୁରାତନ ମୂର୍ତ୍ତୀ ରହିଥିଲେ ମଧ୍ୟ ତାଙ୍କର ପୂଜା କ୍ୱଚିତ କରାଯାଉଛି । 

## ବର୍ଣ୍ଣନା ଓ ପ୍ରତିମା ବିଦ୍ୟା
ଜ୍ୱେଷ୍ଠାଙ୍କର ବିଶଦ ବର୍ଣ୍ଣନା:- ଅଗମ (Agamas) ଯେପରିକି ଅଂଶୁମଦ‌ଭେଦଗମ , ସୁପ୍ରଭେଦଗମ ଓ ପୂରବକରଙ୍ଗମ; ବିଷ୍ଣୁଧରମୋତ୍ତର ପୁରାଣ ଓ ବୌଧ‌ୟାନ‌ଗ୍ରହ୍ୟସୁତ୍ର  ମଦୁରାଇ ପାଖରେ ଥିବା ତିରୁପରାଙ୍କୁନରାମ ଗୁମ୍ଫାରେ ୮ମ ଶତାବ୍ଦୀର ଶିଳାଲେଖରେ ପୂଜା ବିଧି ଲେଖାଅଛି ।

ପୁରାଣ ଲେଖା ଅନୁସାରେ ଜ୍ୟେଷ୍ଠାଙ୍କ ଡାହାଣ ହାତରେ ଗୋଟିଏ ଧଳା ବା ନୀଳ ପଦ୍ମ ଫୁଲ ଧରିଥାଆନ୍ତି । ଗୋଟିଏ ଜଳପାତ୍ର ବାମ ହାତରେ ଧରନ୍ତି ବା ସିଂହାସନ ପାଖରେ ଥାଏ ବା ହାତରେ ଧରି ସୁରକ୍ଷା ଦାୟକ ଅଭୟ ମୁଦ୍ରା ଧାରଣ କରିଥାଆନ୍ତି । ସାଧାରଣତଃ ତାଙ୍କ ବାମ ହାତ ତାଙ୍କ ଜଙ୍ଘ ବା ଆସନ ଉପରେ ଥାଏ । ବେଳେ ବେଳେ ଜ୍ୟେଷ୍ଠାଙ୍କ ହାତରେ ଗୋଟିଏ ଝାଡ଼ୁ ଥାଏ ।

ଜ୍ୟେଷ୍ଠା ବିଭିନ୍ନ ଅଳଙ୍କାର ପିନ୍ଧନ୍ତି ଓ କପାଳରେ ସଧବା ଚିହ୍ନ ସ୍ୱରୂପ ତିଳକ ଲଗେଇଥାଆନ୍ତି । ବେଳେ ବେଳେ କାଉଟିଏ ତାଙ୍କ ପାଖରେ ଠିଆ ହୋଇଥାଏ ।

## ଆଧାର 
ଶ୍ରେଣୀ:ହିନ୍ଦୁ ଦେବୀ
କୋଭିଡ-୧୯

**କରୋନାଭୂତାଣୁ ରୋଗ ୨୦୧୯‌** ବା (**କୋଭିଡ-୧୯**) (କରୋନା, କରୋନାଭାଇରସ, କୋଭିଡ ଆଦି ନାମରେ ମଧ୍ୟ ଜଣା) ତୀବ୍ର ଗୁରୁତର ଶ୍ୱାସରୋଗ କରୋନାଭାଇରସ ୨ଦ୍ୱାରା(SARS କରୋନାଭାଇରସ ୨ କିମ୍ବା SARS-CoV-2) ବ୍ୟାପୁଥିବା ଏକ ସଂକ୍ରାମକ ରୋଗ । ପ୍ରଥମ କରି  ଚୀନର ଉହାନଠାରେ ୨୦୧୯ ଡିସେମ୍ବରରେ ଏହା ବାବଦରେ ଜଣା ପଡ଼ିଥିଲା । କରୋନାଭାଇରସ ୨ SARS ଭୂତାଣୁ ସହିତ ସମ୍ବନ୍ଧିତ । ଏହି ରୋଗ ୨୦୧୯-୨୦ କରୋନାଭାଇରସ ବ୍ୟାପିବାର କାରଣ । ପ୍ରଭାବିତ ଲୋକେ ଜ୍ୱର, ଶୁଖିଲା କାଶ, ଥକା ଏବଂ ନିଶ୍ୱାସ ପ୍ରଶ୍ୱାସର ଅସୁବିଧା ଅନୁଭବ କରିପାରନ୍ତି । 

ଗଳା ଯନ୍ତ୍ରଣା, ସିଂଘାଣୀ ନାକ କିମ୍ବା ଛିଙ୍କିବା ସେତେ ହୁଏନାହିଁ । ରୋଗର ପ୍ରଭାବ ବଢ଼ିଲେ ଏହା ନିମୋନିଆ ଏବଂ ବହୁ-ଅଙ୍ଗ ଅକାମୀ ଆଡ଼କୁ ଗତି କରିପାରେ ।

ସଂକ୍ରମଣ କାଶ କିମ୍ବା ଛିଙ୍କିବା ସମୟରେ ନାକପୁଡ଼ାରୁ ଶ୍ୱାସଦେଇ ନିର୍ଗତ ବୁନ୍ଦା ମାଧ୍ୟମରେ ଜଣେ ବ୍ୟକ୍ତିଙ୍କଠାରୁ ଅନ୍ୟକୁ ବ୍ୟାପିଥାଏ । ସଂସର୍ଗ ହେବାଠାରୁ ରୋଗର ଲକ୍ଷଣ ଆରମ୍ଭ ହେବା ଯାଏ ସମୟ ସାଧାରଣତଃ ୨ରୁ ୧୪ ଦିନ ମଧ୍ୟରେ ଓ ହାରାହାରି ୫ ଦିନ ଧରି ହୋଇଥାଏ । ରୋଗ ନିର୍ଣ୍ଣୟର ମାନକ ପଦ୍ଧତି ହେଉଛି ନାସୋଫାରିଞ୍ଜିଆଲ ସ୍ୱାବ କିମ୍ବା ସ୍ପୁଟମ ନମୁନାରୁ ରିଭର୍ସ ଟ୍ରାନ୍ସକ୍ରିପସନ ପଲିମେରେଜ ଚେନ ରିଆକସନ (rRT-PCR) । ଫଳାଫଳ କିଛି ଘଣ୍ଟାରୁ ୨ ଦିନ ମଧ୍ୟରେ ମିଳିଥାଏ । ରକ୍ତ ସେରମ ନମୁନା ବ୍ୟବହାର କରି ଆଣ୍ଟିବଡି ଅନୁଧ୍ୟାନ (ଇମ୍ୟୁନୋଆସେ) ମଧ୍ୟ ବ୍ୟବହାର କରାଯାଇପାରେ ଓ ଫଳାଫଳ କିଛି ଦିନ ମଧ୍ୟରେ ମିଳିପାରିବ । ନିମୋନିଆର ବୈଶିଷ୍ଟ୍ୟ ଦେଖାଉଥିବା ଲକ୍ଷଣ, ବିପଦ କାରଣ ଏବଂ ଛାତି ସିଟି ସ୍କାନର ମିଶ୍ରଣରୁ ଏହି ସଂକ୍ରମଣ ମଧ୍ୟ ନିର୍ଣ୍ଣୟ କରାଯାଇପାରେ ।

## ଆଧାର 
ଶ୍ରେଣୀ:୨୦୧୯-୨୦ କରୋନାଭାଇରସ ବ୍ୟାପ୍ତି
ଶ୍ରେଣୀ:ଭୂତାଣୁଜନିତ ଶ୍ୱାସନଳୀ ସଂକ୍ରମଣସମୂହ
ଶ୍ରେଣୀ:ଜୁନୋଜ
ଶ୍ରେଣୀ:ରୋଗ
କୁନ୍ତଳା କୁମାରୀ ଆଚାର୍ଯ୍ୟ

**କୁନ୍ତଳା କୁମାରୀ ଆଚାର୍ଯ୍ୟ** (ଜନ୍ମ: ୧୧ ଫେବୃଆରୀ ୧୯୩୨) ଜଣେ ଓଡ଼ିଆ ସାହିତ୍ୟିକା ଓ ସମାଜସେବୀ । ୧୯୭୦ ମସିହାର ଚଳଚ୍ଚିତ୍ର ଅଦିନ ମେଘ ତାଙ୍କ ଉପନ୍ୟାସ "ଅଦିନ ମେଘ" ଉପରେ ପର୍ଯ୍ୟବସିତ ଥିଲା । ସେ "ସୀମା ଆନ୍ଦୋଳନ", "ଭୂଦାନ ଆନ୍ଦୋଳନ", ନାରୀଶିକ୍ଷା ଆନ୍ଦୋଳନ ଆଦିରେ ଅଂଶଗ୍ରହଣ କରିଥିଲେ । ସମାଜସେବା ପାଇଁ ସେ "ଜାନକୀ ଦେବୀ ବଜାଜ ପୁରସ୍କାର" ଓ "କସ୍ତୁରିବା ଗାନ୍ଧୀ ସମ୍ମାନ" ଆଦିରେ ସମ୍ମାନିତ ହୋଇଛନ୍ତି ।

## ବ୍ୟକ୍ତିଗତ ଜୀବନ 
କୁନ୍ତଳା, ଶିବ ନାରାୟଣ ଆଚାର୍ଯ୍ୟଙ୍କୁ ବିବାହ କରିଥିଲେ । ଶିବ ନାରାୟଣ, ଜଣେ କଂଗ୍ରେସ କର୍ମୀ ଥିଲେ ଓ ପୁରୀ ବିଧାନ ସଭା ଆସନରୁ କଂଗ୍ରେସ ପ୍ରାଥୀ ଭାବରେ ନିର୍ବାଚନ ମଧ୍ୟ ଲଢିଥିଲେ ।

## ରଚନାବଳୀ 
କୁନ୍ତଳା, ୧୮ଖଣ୍ଡ ପୁସ୍ତକର ରଚୟିତା । ସେଥି ମଧ୍ୟରେ ଉପନ୍ୟାସ, ଗଳ୍ପ ଓ ଅନୁବାଦ ପୁସ୍ତକ ରହିଛି ।
### ଉପନ୍ୟାସ 
* ଦୂର ଦିଗନ୍ତ
* ଜୀବନ ମହାନିଶା
* ଏକାନ୍ତ ଆପଣାର
* ତା ପରେ
* ଅଦିନ ମେଘ

### ଗଳ୍ପ 
* ନୀଳ ଅନଳ
* ହିସାବ ଖାତା
### ଅନୁବାଦ 
* ଶେଷରେ
* ଇଚ୍ଛା ନଇର ସୁଅ
* ଅଲିଖିତ ଅନୁଲିପି

## ସମ୍ମାନ ଓ ପୁରସ୍କାର 
* କାଦମ୍ବିନୀ ସାହିତ୍ୟ ସମ୍ମାନ - ୨୦୦୯
* କଥାକାର ସମ୍ମାନ - ୨୦୧୩ (ଯୁଗଶ୍ରୀ ଯୁଗନାରୀଦ୍ୱାରା ପ୍ରଦତ୍ତ)
* ଜାନକୀ ଦେବୀ ବଜାଜ ପୁରସ୍କାର
* କସ୍ତୁରବା ଗାନ୍ଧୀ ସମ୍ମାନ
* ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ଶ୍ରେଷ୍ଠ କାହାଣୀ - ୧୯୭୩-୭୪ 
* ଉତ୍କଳ ସାହିତ୍ୟ ସମାଜ ଉପନ୍ୟାସ ସମ୍ମାନ- ୨୦୦୫
## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଔପନ୍ୟାସିକ
ତାମିଲିସାଇ ସୌନ୍ଦରାରାଜନ

**ତାମିଲିସାଇ ସୌନ୍ଦରାରାଜନ** (ଜନ୍ମ ୨ ଜୁନ ୧୯୬୧) ଜଣେ ଭାରତୀୟ ରାଜନୀତିଜ୍ଞ ଏବଂ ତେଲେଙ୍ଗାନା ରାଜ୍ୟର ରାଜ୍ୟପାଳ ଅଟନ୍ତି ।   ସେ ଜଣେ ଭାରତୀୟ ଜନତା ଦଳର ରାଜନେତ୍ରୀ ମଧ୍ୟ ।ଏବଂ 18 ଫେବୃଆରୀ 2021ଠାରୁ ପୁଡୁଚେରୀର ଲେଫ୍ଟନାଣ୍ଟ ଗଭର୍ଣ୍ଣର (ଅତିରିକ୍ତ ଚାର୍ଜ) |

## ଜୀବନୀ
ତାଙ୍କ ଜନ୍ମ କନ୍ୟାକୁମାରୀ କନ୍ଦମ ନାଗେରକୋଇଲରେ ୨ ଜୁନ ୧୯୬୧ରେ ହୋଇଥିଲା । ତାଙ୍କ ପିତା କୁମାରୀ ଅନନ୍ତ ଜଣେ ତାମିଲନାଡ଼ୁ କଂଗ୍ରେସ ଦଳର ବରିଷ୍ଠ ନେତା । ତାଙ୍କ ସ୍ୱାମୀ ଶ୍ରୀ ସୌନ୍ଦରାଜନ ଜଣେ ଡ଼ାକ୍ତର ।  

ସେ ଚେନ୍ନାଇର ମାଡ୍ରାସ ମେଡିକାଲ କଲେଜରେ ଏମବିବିଏସ ଏବଂ ଚେନ୍ନାଇର ଡକ୍ଟର ଏମଜିଆର ମେଡିକାଲ ୟୁନିଭରସିଟିରେ ପ୍ରସୂତି ଏବଂ ସ୍ତ୍ରୀ ରୋଗରେ ଯୋଗ୍ୟତା ହାସଲ କରିଥିଲେ। ସେ କାନାଡାର ସୋନୋଲୋଜି ଏବଂ ଇଏଫଟି (FET)ଥେରାପିରେ ଉଚ୍ଚ ପ୍ରଶିକ୍ଷଣ କରିଥିଲେ |

ରାଜନୀତିକୁ ଆସିବା ପୂର୍ବରୁ ସିଏ ଜଣେ ଆସିଷ୍ଟେଣ୍ଟ ପ୍ରଫେସର ଭାବେ ରାମଚନ୍ଦ୍ର ମେଡ଼ିକଲ କଲେଜ, ଚିନ୍ନାଇରେ ୫ ବର୍ଷ କାର୍ଯ୍ୟକରିଥିଲେ ।

## ରାଜନୀତି ଜୀବନ
ଏକ ରାଜନୀତିକ ପରିବାରରେ ପାଳିତ ହୋଇ ପିଲାଦିନରୁ ସୌନ୍ଦରାରାଜନ ରାଜନୀତିରେ ଆଗ୍ରହ ପ୍ରକାଶ କରିଥିଲେ। ସେ ମାଡ୍ରାସ ମେଡିକାଲ କଲେଜରେ ଅଧ୍ୟୟନ ସମୟରେ ଛାତ୍ର ନେତା ଭାବରେ ନିର୍ବାଚିତ ହୋଇଥିଲେ । ସେ ୧୯୯୯ରେ ଦକ୍ଷିଣ ଚେନ୍ନାଇ ଜିଲ୍ଲା ମେଡିକାଲ ୱିଙ୍ଗ ସେକ୍ରେଟାରୀ, ୨୦୦୧ରେ ଷ୍ଟେଟ ଜେନେରାଲ ସେକ୍ରେଟେରୀ ମେଡିକାଲ ୱିଙ୍ଗ, ଅଲ ଇଣ୍ଡିଆ କୋ-କନଭେନର (ମେଡିକାଲ ୱିଙ୍ଗ ଫର ସାଉଥ ଷ୍ଟେଟ)ଠାରୁ ଆରମ୍ଭ କରି ବିଭିନ୍ନ କ୍ଷମତାରେ ତାମିଲନାଡୁ ରାଜ୍ୟ ବିଜେପି ୟୁନିଟରେ ସେବା କରିଥିଲେ । ୨୦୦୭ରେ ସଚିବ, ୨୦୧୦ରେ ରାଜ୍ୟ ଉପ-ରାଷ୍ଟ୍ରପତି ଏବଂ ୨୦୧୩ରେ ଅଲ ଇଣ୍ଡିଆ ବିଜେପି ରାଷ୍ଟ୍ରୀୟ ସଚିବ ଭାବରେ ଉନ୍ନୀତ ହୋଇଥିଲେ । ସେ ଭାରତର ରାଷ୍ଟ୍ରପତି ରାମନାଥ କୋବିନ୍ଦଙ୍କ ନିର୍ଦ୍ଦେଶରେ ୧ ସେପ୍ଟେମ୍ବର ୨୦୧୯ରେ ତେଲେଙ୍ଗାନାର ରାଜ୍ୟପାଳ ଭାବରେ ନିଯୁକ୍ତ ହୋଇଥିଲେ । ସେ ୯ ସେପ୍ଟେମ୍ବର ୨୦୧୯ରେ ତେଲେଙ୍ଗାନାର ରାଜ୍ୟପାଳ ଭାବରେ ଦାୟିତ୍ୱ ଗ୍ରହଣ କରିଥିଲେ ।

ଦୁଇଟି ବିଧାନ ସଭା ନିର୍ବାଚନ ଏବଂ ସଂସଦ ନିର୍ବାଚନରେ ​​ଅସଫଳ ହୋଇ ଆଜି ପର୍ଯ୍ୟନ୍ତ ଜଣେ ବିଧାୟକ ହେବାକୁ ତାଙ୍କର ସମସ୍ତ ପ୍ରୟାସରେ ସୌନ୍ଦରାରାଜନ ହାରିଛନ୍ତି । ୨୦୧୯ ଲୋକ ସଭା ନିର୍ବାଚନରେ ​​ସେ କରୁଣାନିଧିଙ୍କ ଝିଅ କନିମୋଜିଙ୍କ ବିପକ୍ଷରେ ହାରିଗଲେ ।  ସେ ସାରା ରାଜ୍ୟରେ ସଂସଦ ଏବଂ ବିଧାନ ସଭା ନିର୍ବାଚନରେ ​​ବ୍ୟାପକ ପ୍ରଚାର କରିଥିଲେ ।

## ଆଧାର
ଜ୍ୱାଲା ଜୀ

**ଜ୍ୱାଲା ଜୀ** (ଇଂରାଜୀ ଭାଷାରେ **Jwala Ji**) (Pahari: **जवाला जी**, , , ଉର୍ଦ୍ଦୁ ଭାଷାରେ: ) ଜଣେ ହିନ୍ଦୁ ଦେବୀ । 

**Jwala Ji** (Pahari: **जवाला जी**, , , Urdu: ) is a Hindu Goddess. ଅନ୍ୟ ଭାବରେ ଜ୍ୱାଲା ଜୀଙ୍କୁ ଜ‌ୱାଲା ଜୀ, ଜ୍ୱାଲା ଦେବୀ ଓ ଜ୍ୱାଲାମୁଖୀ ଜୀ ମଧ୍ୟ କୁହାଯାଏ । ଜ୍ୱାଲା ଜୀ ସର୍ବଦା ଅଗ୍ନିଶିଖା ସମୂହ, ସଂସ୍କୃତରେ ଜ୍ୱାଲା ଅର୍ଥ ଅଗ୍ନିଶିଖା ଯାହାକୁ ଗୁଏଲହ ମଧ୍ୟ କ‌ହନ୍ତି, ଇଂରାଜୀ ଭାଷାରେ : *glow* ଅର୍ଥ ଉଜ୍ଜ୍ୱଳତା, Lithuanian: *zvilti*) ଓ ଭାରତୀୟ ଉପମହାଦେଶରେ ଜୀ ଶବ୍ଦ ସମ୍ମାନ ଅର୍ଥରେ ବ୍ୟବ‌ହାର ହୁଏ । 

ବୈଷ୍ଣୋ ଦେବୀ ମନ୍ଦିର ସ‌ହିତ ଜ୍ୱାଲା ଜୀ ବା ଜ୍ୱାଲା ମୁଖୀ ଭାରତର ସର୍ବ ପୁରାତନ ମନ୍ଦିର ବୋଲି ଚର୍ଚ୍ଚା ହୁଏ ।  ମହାଭାରତ ଓ ଅନ୍ୟାନ୍ୟ ପୁରାଣମାନଙ୍କରେ ଏହାର ବର୍ଣ୍ଣନା ଲିପିବଦ୍ଧ ହୋଇଛି । ସେଠାରେ ଏକ ପ୍ରାକୃତିକ ଗୁମ୍ଫା ଅଛି ଯେଉଁଠାରେ ଚିରନ୍ତନ ଶିଖା ସର୍ବଦା ଦେଖାଯାଉଛି । କେତେକ ଲୋକ କ‌ହନ୍ତି, ସେଠାରେ ନଅ ଦୁର୍ଗାଙ୍କର ନଅଟି ଶିଖା ଅଛି । ବୌଦ୍ଧ ଧର୍ମରେ ମଧ୍ୟ ଏହି ସାତ ବେଣ୍ଟିଆ ଶିଖା କଥା ସ୍ୱୀକାର କରନ୍ତି । 

## ଜ୍ୱାଲା ଜୀ କଙ୍ଗ୍ରା 
ଭାରତର ହିମାଚଳ ପ୍ରଦେଶସ୍ଥିତ ନିମ୍ନ ହିମାଳୟରେ ଜ୍ୱାଲା ଜୀ ମନ୍ଦିର ଅଛି ଯାହା ହିମାଚଳ ପ୍ରଦେଶର ଧର୍ମଶାଳାଠାରୁ ପ୍ରୟ ୫୫ କି:ମି: ଦୂରରେ ଅବସ୍ଥିତ । ଏହି ମନ୍ଦିରଟି ଚାରିକୋଣିଆ ଥାଏ, ଗୋଟିଏ ଗମ୍ବୁଜ ଓ ଚତୁର୍ଭୁଜ ଆକାରର ଗାତ ଥାଏ ଯେଉଁଠାରେ ଫମ୍ପା ପଥର ଭିତରେ ସର୍ବଦ ଅଗ୍ନିଶିଖା ଥାଏ । 
 ପ୍ରତି ବର୍ଷ ଜୁଲାଇ ଓ ଅଗଷ୍ଟ ମାସରେ ନବରାତ୍ର ସମୟରେ ଏଠାରେ ଏକ ବାର୍ଷିକ ମେଳାର ଆୟୋଜନ ହୁଏ । ଲଖନପାଲ, ଠାକୁର ଗୁଜରାଲ ଓ ଭାଟିଆମାନେ ମାଆ ଜ୍ୱାଲାମୁଖୀଙ୍କୁ କୁଳଦେବୀ ଭାବରେ ପୂଜା କରନ୍ତି । କାଙ୍ଗ୍ରା ସ୍ଥାନଟି ଫୁରୋଜ ଶାହ ତୋଗଲକ ଅଧିନରେ ଥିବାବେଳେ ଏଠାରେ ଏକ ପୁସ୍ତକାଳୟ ତିଆରି ହୋଇଥିଲା ଯେଉଁଠାରେ ବ‌ହିଗୁଡ଼ିକ ସଂସ୍କୃତରୁ ପର୍ସିଆନ ଭାଷାରେ ଅନୁଦିତ ହୋଇଥିଲା ।
 କିମ୍ବଦନ୍ତୀ ଅନୁସାରେ ସତୀଙ୍କର ଶରୀର ୫୧ ଖଣ୍ଡିତ ହେବା ପରେ ଗୋଟିଏ ଖଣ୍ଡ ସତୀ ମାଆଙ୍କର ଜିଭ ଏଠାରେ ପଡ଼ିଥିଲା ଏହି ଶିଖା ସେଇଥିରୁ ବାହାରିଛି । ଅନ୍ୟ କେତେକ ମତରେ ତାଙ୍କର ଶାଢ଼ୀ ଏଠାରେ ପଡ଼ିଥିଲା । ତାହା ସେଠାରେ ପଡ଼ିଥିବା ପରେ ଯେଉଁ ନିଆଁ ଜଳିଥିଲା ଯାହାକୁ କେହି ନିର୍ବାପିତ କଲେନାହିଁ । ସତୀଙ୍କର ଯୋଗ ଶକ୍ତି ମଧ୍ୟ ଏଠାରେ ପତିତ ହୋଇଥିଲା । 

ବୈଷ୍ଣୋ ଦେବୀ ମନ୍ଦିର ସ‌ହିତ ଜ୍ୱାଲା ଜୀ ବା ଜ୍ୱାଲା ମୁଖୀ ଭାରତର ସର୍ବ ପୁରାତନ ମନ୍ଦିର ବୋଲି ଚର୍ଚ୍ଚା ହୁଏ ।  ମହାଭାରତ ଓ ଅନ୍ୟାନ୍ୟ ପୁରାଣମାନଙ୍କରେ ଏହାର ବର୍ଣ୍ଣନା ଲିପିବଦ୍ଧ ହୋଇଛି । ସେଠାରେ ଏକ ପ୍ରାକୃତିକ ଗୁମ୍ଫା ଅଛି ଯେଉଁଠାରେ ଚିରନ୍ତନ ଶିଖା ସର୍ବଦା ଦେଖାଯାଉଛି । କେତେକ ଲୋକ କ‌ହନ୍ତି, ସେଠାରେ ସାତ ସ୍ୱର୍ଗୀୟ ଭଉଣୀ ବା ନଅ ଦୁର୍ଗାଙ୍କ ପାଇଁ ନଅଟି ଶିଖା ଅଛି । ତାଙ୍କର ପତିତ ଜିଭ ଏଠାରେ ଅଗ୍ନିଶିଖାର ଆକାର ଧାରଣ କରିଛି । 

## ଆଧାର 
ଶ୍ରେଣୀ:ହିନ୍ଦୁ ଦେବୀ